Leioako erdialdea, 80. hamarkadaren hasiera-hasierakoa - leihoa.info\nZelako urteak, orduko haiek. Askok ez zuten ezagutuko Leioako erdialdea gure egungo argazkian erakusten dugun moduan. Baina halaxe izan zen.\nEz zegoen Avanzada errepidea bitan bananduta (lurazpiko tunela eta egungo Boulevard-a egiteke baitzeuden), Zentro Zibikoa deiturikoaren arrastorik ere ez. Baina bazeuden bera egun dagoen lekuan zeuden baserriak, eta udalaren alboan zeuden antzineko eskolak (orduko hartan musika eskola eta kultur aretoa bertan zeuden!!) eta aurreko etxeak ere (EAJ-ren Batzokia bertan zegoen). Bertan ospatzen ziren Sanjoanak eta bertan ere kokatzen ziren txosnak.\nAutobus geralekua ere ez zegoen egungo lekuan, ‘Matone etxea’ deitutakoaren aurrean baizik. Argazkian ikus daitekeen bezala, egungo trafikoaren tamainarik ere ez zegoen, herritarrak errepidea gurutzatzen baitzuten errez asko (nahiz eta hori bati baino gehiagori garesti atera).\n‘Aurrerapenak’ dena eramango zuen aurretik: baserriak, etxeak, eskola zaharrak, etxea… Beste zenbait lekuz aldatu zuen: autobus geralekua, Batzokia, kultur etxea eta musika eskola… Berriak ere helduko ziren: errepidearen desdoblea eta lurazpiko tunela, Boulevard-a…\nHogeita hamabost urtetan, dudarik ez, asko aldatu da Leioako erdialdea. Honerako, baina, izan da dena? Zerk hobetu beharko luke?


China home 2 hilton hotel logelak fabrika eta fabrikatzaileak | Taisen\nhome 2 hilton hoteleko logela multzoa\nGure altzari-diseinatzaileek zurekin lan egingo dute hotel-barrualde deigarriak garatzeko. Gure diseinatzaileek SolidWorks CAD software paketea erabiltzen dute diseinu praktikoak, ederrak eta sendoak sortzeko.\nSortzetik instalaziora, Taisen altzariak. zure bikotea da errotagintza eta ostalaritzako altzari pertsonalizatuei dagokienez. Oso ona da zure proiektua zertan datzan zehatz-mehatz jakitea gurera etortzen bazara, baina zure ideia sendotzen lagunduko dizuten diseinu eta aholkularitza zerbitzuak ere eskaintzen ditugu.\nEta proiektu bakoitzarekin, dendako marrazki integralen multzo osoa eskaintzen dugu zehaztasuna bermatzeko eta proiektuaren irismena argi ulertzeko. Diseinua ezarri ondoren, produkzio, entrega eta instalazioaren denbora-epeak eztabaidatzen ditugu, zure aldetik horren arabera planifikatu ahal izateko.\nEspero ezazu zure kontaktua komunikazio gehiagorako!\nProiektuaren izena: Home2 hoteleko logelako altzari multzoa\nProiektuaren kokapena: AEB\nJatorri lekua: Ningbo, Txina\nOinarrizko materiala: MDF / Kontratxapatua / Partikulazko ohola\nOheburua: Tapizarekin / Tapizarekin\nKasurako ondasunak: HPL / LPL / Xafla Pintura\nOrdainketa baldintzak: T/T arabera, %50eko gordailua eta saldoa bidali aurretik\nBidalketa modua: FOB / CIF / DDP\nAplikazio: Hoteleko gela / Bainugela / Publikoa\nEnbalatzea eta Garraioa\nQ1. Zerez eginda dago hoteleko altzariak?\nA: Egur trinkoz eta MDFz egina dago (dentsitate ertaineko zuntzezko ohola) zurezko xafla trinkoarekin. Altzari komertzialetan erabiltzen da ezaguna.\nQ2. Nola aukeratu dezaket egur orbanaren kolorea?\nA: wilsonart Laminate Katalogotik aukera dezakezu, AEBetako marka bat da, gainazal apaingarrien produktuen marka liderra den aldetik, gure webguneko egur orbanen akaberen katalogotik ere aukeratu dezakezu.\nAurrekoa: hampton inn hilton hoteleko logela multzoa\nHurrengoa: Holiday inn IHG hoteleko logela multzoa\nLogelako kontsola mahaia\nLogela pertsonalizatutako altzariak\nBat datozen logela altzariak\nLogela altzari minimalistak\nLogela modernoko altzari multzoak\nEmbassy suites Hilton hoteleko logela multzoa\nhampton inn hilton hoteleko logela multzoa


Mont Blanc itzulia - bostgarren etapa | Capra Alpina\nMont Blanc itzulia - bostgarren etapa\nEguna argitzean jaiki gara, hotz dago eta erreka bazterrean gaudenez hezetasun handia da. Dendak gaur ere bustiak jaso behar ditugu, pisu gehiago bizkarrean, gosaldu eta denbora asko galdu gabe gorantz hasi gara. Denbora gutxira Elena aterpetxera iristen gara (2062 m.), jakin izan bagenu hain gertu zegoela akaso atzo igoko ginateke. Hotel bat dirudi aterpetxe bat baino, daukan balkoitik Pré de Bar glaziar bereziaren ikuskizuna paregabea da.\nEguraldia okertu zaigu, ez da oso ohikoa egunero eguzkia ikustea eta gaur egokitu da. Zirimiria ari du eta mendian gora lainoa dago, gu igo behar dugu bidean zehar. Denborarik galdu gabe gorantz abiatu gara, aldapa oso tentea da hasieran eta denbora luzez mantentzen da honela. Norbera bere pausoan doa taldea sakabanaturik, egia esan ez dago geldi egoterik hotz dago eta lehen-bailen gaina harrapatu nahi dugu. Ordu bete eta gero aldapa etzaten da eta dagoeneko bide erosoago batetik goaz, gaina ikusten dugu eta dirudienez beste aldean eguna argiagoa dago. Kostata baina Ferret lepo handira iritsi gara (2537 m.), egia da beste aldean eguzkia ikusten dugu. Hemen dago Italia eta Suitza arteko muga, Aosta arana (Italia) eta Valais kantoia (Suitza).\nBerantz jaisten hasi gara eta ehun bat metro egin eta gero laino artetik ateratzen gara eta eguzkia azaldu zaigu eta bere epeltasuna nabaria da naiz eta haize handia dagoen. Israeldar bat ere bidean gurutzatzen dugu txirrinduan igotzen datorrena, solasaldi bat eta gero agurtzen gara bakoitza bere bideari jarraituz. Bera eta bera goaz eta bakoitzean eguraldia hobea da, eguzkiak majo berotzen digu eta bat batean La Peule aterpetxera iritsi gara. Leku polita benetan, jende ugari dabil inguruan gora eta behera. Inguru hauetan oikoa denez, Suitzako ikurrina ezarria dago. Atseden hartzen dugu eta mapak ikusteko aprobetxatu ere, inguru ikusgarria dugu eta izena jarri nahi diogu ikusten dugunari. Gure gainean Mont Dolent eta Tour Noir ditugu L´A Neuve glaziarrarekin, begirik ere kendu ezinik gaude hain da ederra.\nBehean ikusten dugun pistara jaitsi beharrean gaude Ferret herrira iritsi ahal izateko (1700 m.). Bertan jendetza handia ikusten dugu eta zer gertatzen den ikustera gerturatu. Eliza txikia duenez eta jendetza handia, meza kanpoan ematen ari dira, musika banda eta guzti.\nErrepidea utzi eta erreka zeharkatuz bere ezkerretik jaisten goaz, zuhaitz eta zelai artean La Fouly herrira iritsiz (1593 m.). TMB liburuxkan gomendatzen du bertan autobusa hartzea Champex herrira iristeko, errepidez egin behar baita ibilbidea eta hori ez da gu bila gabiltzana, gurea mendian ibiltzea baita. Itxuraz eramaten gaituen autobusak aire egokitua hondatuta du, beroa jasanezina baita, autobuseko termometroak 30º markatzen ditu.\nPrayon, Praz de Fort eta Issert pasa ondoren, Champex herrira iritsi gara (1477 m.), laku eder baten inguruan dagoena. Denda batera sartzen gara Ion, Beñat eta ni janaria erosteko asmotan afaltzeko ezer gutxi baitugu. Motxilak berriz ere lepo ditugu gorantz hasten garenean, hasieran bidexka polit bat jarraitzen dugu uhar bat ezkerrera duena pinudian barrena, eguna goibel hasi baitugu ere eguzkiak majo berotzen digu.\nL´Arpette aterpetxera iritsi gara (1627 m.) eta bertan gelditzeko tentazioa eduki arren aurrera jarraitzeko erabakia artzen dugu, oraindik goiz baita eta hurrengo egunerako aldapa zati bat kentzea ona izango baitzaigu. Fenêtre d´Arpette leporantz goaz bide garbi bat jarraituz, bakoitzean aldapa tenteagoa da eta gehiago kostatzen zaigu igotzea. Leku bat bilatu asmoz gabiltza hiru dendak jarri ahal izateko baina aurkitzen ez dugunez gora eta gora goaz. Esperantza galtzeko bidean gaude ezer itxurazkorik aurkitzen ez dugunez, baina bat batean Ion bidetik atera da eta ezkerreko malda igo du eta bertan leku apropos bat aurkitu, ba zen garaia.\nInguruan ur hotsa entzuten dugu eta kantinplorak hutsik ditugunez betetzeko asmoz bere bila goaz. Harrikari bat zeharkatu behar dugu gorantz baina dagoen lekura iritsi gara. Afaria egin aurretik inguruaz gozatzen dugu, ezin balkoi hobea bila genezake 2.500 metrora gaude eserita, pena Unai hemen ez egotea gozatu ederra hartuko luke. Hurrengo egunean pasa beharreko lepoa ere gertu ikusten dugu eta nik zalantzak izan arren, Beñat oso ziur dago zein den eta ala izan ere. Afaldu dugu, niskalo batzuek ere jan ditugu pinudian bilatuak eta iluntzerako zaku barruan gaude, eguna gogorra izan baita eta atsedena behar dugu.\nIbilbidea: Mont Blanc itzulia - Bostgarren etapa\nNola iritsi:La Vachey, Courmayeur herritik datorren errepidea bukatzen den lekutik.\nL´A Neuve glaziarraGlaziarra\nPré de Bar GlaziarraGlaziarra


Nafarroako Aldizkari Ofiziala 101. zenbakia - Data: 2014ko maiatzaren 26a - navarra.es\n101. ALDIZKARIA - 2014ko maiatzaren 26a\n191/2014 EBAZPENA, maiatzaren 12koa, Hezkuntzaren, Lanbide Heziketaren eta Unibertsitateen zuzendari nagusiak emana, Jasangarritasun Eskolen Nafarroako Sarean (ESenRED) sartzeko deialdia arautzen duena, Nafarroako Foru Komunitateko unibertsitatez kanpoko ikastetxeentzat.\nESenRED (Sareko jasangarritasun eskolak) Espainiako Estatuko jasangarritasun ikastetxeen sarea da, administrazio publikoek (autonomia erkidegokoak, udalak eta abar...) sustatua. 2012-2013 ikasturtean sortutako sareak erkidegoko hainbat departamenturen perspektiben bat egitea eskaintzen du, hala nola Hezkuntza eta Ingurumen departamentuen artekoa, ikastetxeen eguneroko dinamikan integratzeko asmoz. ESenREDek Nazio Batuen UNESCOren eta PNUMAren laguntza du eta, nazio barrenean, CNIEErena (Hezkuntzako Berrikuntza eta Ikerketako Zentro Nazionala), horrexekin lankidetza hitzarmen bat sinatu baitu. Sarea esparru bat da hezkuntza politiken eraginkortasuna eta efizientzia handitzeko berrikuntzari, ebaluazioari, kalitateari eta jasagarritasunari begira. Gainera, esparru ezin hobea da ikasleen gaitasun maila, balio sozial eta etikoetako prestakuntza eta banakako zein taldeko erantzukizun eta konpromisoak indartzeko.\nHamabi autonomia erkidego dira jada proiektu honetan parte hartzen dutenak; horregatik, eta gure ikastetxeek jasangarritasun arloan duten ibilbide luzea kontuan hartuta, Nafarroan sare bat sortzea planteatu da, erkidego barrenean elkarrekin lan egin eta esperientziak trukatzeko. ESenREDden bidez -sareen sarea- jarduketa esparruak partekatu gogo dira, baita Espainiako beste ikastetxe batzuen metodologia eta proiektuak ere (CONFINT, kalitate adierazleen sistemak, eta abar...).\nGuretzat, ikaskuntzaren bidez eta hezkuntza komunitate osoaren parte-hartzearen bidez jasangarritasunerako hezkuntza bultzatzen duena da jasangarritasun ikastetxea. Ikastetxe horiek beren ingurumen politika dute beren baliabideak kudeatzeko, eta beren kideen parte-hartze demokratikotik sortzen diren proposamenak dituzte. Ikastetxe horietan, hezkuntza komunitateak, ikasleek gidatuta, ingurumen ekintzak garatzen ditu eskolan edo institutuan, hura ingurumen arloko jardunbide egokien laborategia izanik. Eskolak hezkuntza proposamen berriak esperimentatzeko tokia izan behar du, eta ekintza horietako asko, onuragarriak ingurumenarentzat, familiaren, auzoen eta herriaren esparrura eramateko modukoak izanen dira. Konpromiso hartutako herritarrak lortzea da kontua, etorkizuna jasangarriagoa izan dadin ekologia eta gizarte aldetik.\nKomeni da Jasangarritasun Eskolen Nafarroako Sarea (ESenRED) bultzatzea Nafarroako Foru Komunitatean. Horrek deialdi publiko bat egitera behartzen du Hezkuntza Departamentua, sare horretan sartzeko interesa duten ikastetxeek erabaki hori gauzatzeko modua izan dezaten.\nNafarroako Foru Komunitateko Administrazioari buruzko abenduaren 3ko 15/2004 Foru Legearen 22.1 d) artikuluak ematen dizkidan ahalmenak erabiliz,\n1. Jasangarritasun Eskolen Nafarroako Sarean (ESenRED) sartzeko deialdia onestea.\n2. Deialdia arautzen duten oinarri arautzaileak, ebazpen honen eranskinean jasoak, onestea.\n3. Ebazpen hau eta eranskinak Nafarroako Aldizkari Ofizialean argitaratzea.\n4. Ebazpen hau eta eranskinak Unibertsitateen, Kalitatearen eta Prestakuntzaren Zerbitzura, Prestakuntzaren eta Kalitatearen Atalera eta Argibide Bulegora igortzea, behar diren ondorioak izan ditzaten.\n5. Ebazpen honek ez du administrazio bidea amaitzen, eta haren aurka gora jotzeko errekurtsoa jar daiteke, Hezkuntzako kontseilariari zuzendua, argitaratu eta biharamunetik hilabeteko epean. Administrazio Publikoek administrazioarekiko auzi-errekurtsoa jartzen ahal dute, eskumena duen ordena jurisdikzionalari zuzendua, honako hau argitaratu eta biharamunetik hasita bi hilabeteko epean, alde batera utzi gabe Nafarroako Gobernuan aldez aurreko errekerimendua egin ahal izatea, Administrazioarekiko Auzien Jurisdikzioa arautzen duen uztailaren 13ko 29/1998 Legearen 44. artikuluan aurreikusitako moduan eta epeetan.\nIruñean, 2014ko maiatzaren 12an.–Hezkuntzaren, Lanbide Heziketaren eta Unibertsitateen zuzendari nagusia, David Herreros Sota.\nJasangarritasun Eskolen Nafarroako Sarean (ESenRED)\nsartzeko 2014-2015eko deialdia\nNafarroako Foru Komunitateko unibertsitatez kanpoko ikastetxeei dei egiten zaie ingurumen hezkuntzako proiektuak aurkez ditzaten, Jasangarritasun Eskolen Nafarroako Sarean (ESenRED) sar daitezen, 2014. urtean.\nBigarrena.–Proiektuek bete beharreko baldintzak.\nIkastetxe bat Jasangarritasun Eskolen Nafarroako Sarean sartzeko proposa dadin, ingurumen hezkuntzako proiektu bat aurkeztu beharko du, baldintza hauek betetzen dituela:\na) ESenRED sareak gomendatzen dituen printzipio orokor hauek kontuan hartzea:\n–Gaitasunen ikuspegi batetik, ingurumen hezkuntzaren edukiak (ikastetxeko edo/eta inguruko hondakinen, energiaren eta ur baliabideen kudeaketa, mugikortasuna bultzatzea, eskola-baratzeak, eta abar...) zeharka integratzea ikastetxearen urteko programazio orokorrean eta programazio didaktikoetan.\n–Bizimodu jasangarria bultzatzen duten ohitura, jarrera eta balioak sortzea hezkuntza komunitatean.\n–Ikasleen gaitasuna handitzea, ingurumen arloko ahalik eta erabaki egokienak har ditzaten eta ingurumena hobetzeko prozesuak abiaraz ditzaten, bai eskolan, bai herrian eta, geroago, lagungarriak izan daitezen problematika orokorrari erantzuteko.\n–Ikastetxearen ingurune fisikoa hobetzea, ingurumenari lotutako neurriak eta osasun eta segurtasun arloetako neurriak hartuz, neurri horiek betetzen diren begiratuz eta kudeatze egitura egokiak ezarriz, behar baldin badira.\n–Lankidetza harremanak ezartzea familiekin eta komunitatearekin (udalak, mankomunitateak edo inguruko beste elkarte batzuk), herri mailan jasangarritasunarekin bat heldu diren programak prestatzeko.\n–Irakasleei erreferentziako papera ematea ingurumen-osasunari buruzko kontuetan, baita prestakuntza egokia ematea ere. Ikastetxea esperimentazio eta prestakuntza toki bihurtzen da berrikuntzan eta kalitatean.\n–Egin beharreko ekintzen artean kontuan izatea ingurumen-osasunari eta ikastetxean arriskuei aurrea hartzeari lotutako alderdiak.\nIkastetxeek beren hezkuntza proiektuan ingurumenari buruz jasotako berariazko beharren edo lehentasunen gaineko beste irizpideren bat sartzen ahalko dute.\nb) Lan plan bat jasotzea, III. eranskinaren araberakoa, hiru urtean garatzeko.\nc) Eskola Kontseiluak eta ikastetxeko irakasleen Klaustroak onetsia izatea, eta irakasleen eta ikasleen gutxienez %25ekoen inplikazioa proposatzea proiektuaren jarduketetan (II. eranskina).\nd) Hezkuntza komunitateko estamentuek, ikasleek batez ere, zer ekintzatan parte hartuko duten zehaztea.\nHirugarrena.–Sarea osatzen duten ikastetxeen konpromisoak.\nJasangarritasun Eskolen Nafarroako Sarean sartzea proposatzen diren ikastetxeek konpromiso hauek hartuko dituzte:\na) Jasangarritasunaren irizpideak kontuan hartzen dituen ingurumen proiektu bat garatzea, hiru urtekoa gutxienez ere.\nb) Ikastetxeko ingurumen batzordea, irakasleek eta ikasleek osatua, eratzea. Ongi ikusiko da familien eta ikastetxeko irakaslez bestelako langileen parte-hartzea eta, ahal dela, herriko erakundeen ordezkariena.\nBatzorde horren ardura izanen da ingurumen proiektua hezkuntza komunitatean aurkeztu eta zabaltzea; baita proiektua dinamizatzea eta hezkuntza komunitatearen ahalik eta parte-hartze handiena lortzea, emaitzak ebaluatzea eta hobekuntzak proposatzea.\nZuzendaritza taldeak pertsona bat izendatuko du proiektua eta batzordea koordinatzeko; pertsona hori ikastetxeko irakasle bat izanen da eta eskolako ingurumen arloko biltzarrak koordinatzeaz arduratuko da.\nIkastetxeak ordu erabilgarririk izanez gero, ikastetxean proiektua koordinatzen duen arduradunari bi ordu osagarri bitarte kontatzen ahalko zaizkio bere zereginetarako.\nc) Azaroaren 1a baino lehen hurrengo ikasturterako lan proiektua aurkeztu beharko da, proiektuan parte hartuko duten irakasleen zerrendarekin batera (ikus IV. eranskina).\nEra berean, ikasturte bakoitzaren ekainaren 31 baino lehen, urteko txostena aurkeztea Unibertsitateen, Kalitatearen eta Prestakuntzaren Zerbitzuan. Txosten horri esker, amaitzen den ikasturtean egindakoaren memoria jakinaraziko da. (ikus V. eranskina).\nBaldintza horiek bete ezean, saretik baztertuko da.\nd) Hiru urteak bukatutakoan, Unibertsitateen, Kalitatearen eta Prestakuntzaren Zerbitzuan bukaerako memoria aurkeztu beharko da (ikus V. eranskinean gehitu den 9. puntua), aplikazioaren epe osoan lortu diren helburuak ebaluatzeko.\ne) Sarearen barrenean berariaz garatzen diren plataforma birtualetan eta irakasleak prestatzeko jardueretan zein jarraipenekoetan parte hartzea.\nf) CONFINT metodologia baliatuz eskoletan egindako ingurumen arloko biltzarrek balorazio ona izanen dute, ESenREDekoak diren Espainiako ikastetxeek aplikatzen duten metodologia baita. Eskolako biltzarrak garapenaren lehen maila dira; gero, erkidegoko biltzarrak, Estatuko biltzarra, Europako biltzarra eta nazioarteko biltzarra etorriko dira. Ikasleak dira programen hartzaileak eta ikasleak ere protagonistak. CONFINTek fase hauek ditu:\n–Ikastea - Ikastetxeak ingurumen arloko diagnostikoa egiten du eta ikasleek ikastetxeko berariazko ingurumen problemak ikertzen dituzte. Erantzukizunen nazioarteko gutuna aztertzea eta gogoeta egitea, zein ari diren lantzen eta zein landu gogo dituzten.\n–Eztabaidatzea - Zergatikoen eta ondorioen eta dauden aukerei buruz eztabaidatzen da.\n–Erantzukizuna hartzea - Gazte bakoitza ohartu egiten da zer balore dauden jokoan eta ikastetxean egin daitezkeen proposamenen erantzukizuna hartzen du bere gain. Gazteek beren ordezkariak hautatzen dituzte.\n–Ekintza-Komunikazioaren hezkuntza - Erantzukizuna gizartea aldatzen duten ekintza jakin batzuetan gauzatzen da, bere epeekin, arduradunekin eta ebaluazioarekin.\n–Ekintza horien berri ematen dute ikasleek, eskolan eta herrian.\nLaugarrena.–Sareari laguntza eman eta jarraipena egitea.\nJasangarritasun Eskolen Nafarroako sareak berariazko prestakuntza jarduerak izanen ditu jasangarritasunari lotutako gaietan ikastetxeko irakasleentzat, baita baliabide eta material didaktikoak ere ingurumen arloko gaietan, lankidetza eta aholkuak eskolako biltzarrak egiteko eta erkidegoko biltzarra antolatzeko. Bestetik, ikastetxeak jasangarritasun eskola gisa egiaztatuko du proiektuaren hirugarren urtea bukatzean, batzorde teknikoak aldeko txostena eman ondoren.\nJasangarritasun eskola gisa egiaztaturik, ikastetxeek ESenREDekoak izaten jarraitzen ahalko dute, baldin eta deialdian urtero eskatzen diren baldintzak betetzen badituzte.\nBosgarrena.–Aurkeztu beharreko dokumentazioa.\nIkastetxe eskatzaileek dokumentazio hau aurkeztu beharko dute:\n–Eskaera orria, I. eranskinaren araberakoa, eta, horrekin batera, Klaustroak eta Eskola Kontseiluak parte-hartzea onetsi dutela eta ikastetxeko osasun batzordea eratu dela (II. eranskina) azaltzen duten aktak.\n–Ingurumen hezkuntzaren proiektua, hiru urterako, aurreko oinarrietan aipatutako baldintzak biltzen dituena (III. eranskina).\nJasangarritasun Eskolen Nafarroako Sarean sartu nahi duten ikastetxeek deialdi hau Nafarroako Aldizkari Ofizialean argitaratu eta biharamunetik hasita hogeita hamar egun naturaleko epean aurkeztu beharko dituzte eskaerak.\nEskaerak Hezkuntza Departamentuko Erregistro Orokorrean aurkeztuko dira, edo Herri Administrazioen Araubide Juridikoari eta Administrazio Prozedura Erkideari buruzko Legean ezarritako edozein bulegotan, edo Nafarroako Foru Komunitateko Erregistro Orokor Elektronikoaren bidez, ekainaren 23ko 70/2008 Foru Dekretuan ezarri bezala. Hezkuntza Departamentuko Unibertsitateen, Kalitatearen eta Prestakuntzaren Zerbitzuari zuzenduko zaizkio eskaerak.\nIkastetxe eskatzaileek eskaera posta-bulego batean aurkeztuz gero, gutun-azal irekian aurkeztuko dute, postako langileek, ziurtatu aurretik, data eta zigilua jar ditzaten.\nProiektu hau garatuko duten ikastetxeak aukeratzeko, hautapen batzordeak irizpide hauek baloratuko ditu ingurumen proiektuan:\nHonako hauek balorazio ona izanen dute:\na) Ikastetxeak azken ikasturteetan jarraibide baten arabera, eta ez tarteka-marteka, ingurumen jarduerak garatzen egindako ibilbidea.\nb) CRANAk (Nafarroako Ingurumen arloko Baliabide Zentroa) edo Mankomunitateak eskainitako kurtsoetan parte hartu edo haien aholkuei jarraitu izatea, edo Tokiko Agenda 21eko programetan parte hartu izatea.\nc) Ekoauditoriak eginak izatea, edo Europako ingurumen proiektuetan parte hartu izatea.\nd) Eskolako ingurumen biltzarretan parte hartu izatea 2014ko bigarren seihilekoan.\nIngurumen Departamentuko edo/eta Hezkuntza Departamentuko Prestakuntzaren eta Kalitatearen Ataleko teknikariek osatutako batzorde tekniko batek eginen du proiektuen balorazioa.\nHezkuntzaren, Lanbide Heziketaren eta Unibertsitateen zuzendari nagusiak, Unibertsitateen, Kalitatearen eta Prestakuntzaren Zerbitzuko zuzendariak aurkeztutako proposamena ikusita, ebazpen bat emanen du, Jasangarritasun Eskolen Nafarroako Sarekoak izateko hautatzen diren ikastetxeen zerrenda onetsiko duena.\nZortzigarrena.–Parte hartzen duten irakasleen egiaztapena.\nBatzorde Teknikoak proposaturik, eta urteko txostena ontzat jotzen bada (txosten horretan proiektuan parte hartu duten irakasleen zerrenda agertuko da), ikastetxe bakoitzeko Jasangarritasun Eskolaren lan taldean parte hartu duten irakasleei 2014-2015 ikasturtean hezkuntza berritzeko proiektuan gehienez ere 35 orduz esku-hartu izatearen ziurtagiria emanen zaie, egindako lana aintzat har dadin. Proiektua koordinatzeko ardura duen pertsonaren lana aintzat hartuko da, berrikuntza proiektuko 50 orduko partaidetza, gehienez ere.\nBederatzigarrena.–Argitalpena eta zabalkundea.\nAukeratutako lanak argitaratzen ahalko ditu Hezkuntza Departamentuak. Argitalpenean memoria osoa edo zati bat ager daiteke. Ekimen horiek, bestalde, egoki iruditzen zaizkion beste bide batzuen bitartez zabal ditzake, baita Interneten ere, baina horrelakoetan beti memoriaren egileak nor diren aipatu beharko du. Deialdian parte hartzeak proiektuaren lehenbiziko argitalpena egiteko behar diren eskubideak lagatzea dakar berarekin. Oso-osorik argitaratzen ez bada, egileei baimena eskatuko zaie.\nParte hartzeko eskaera\nJasangarritasun Eskolen Nafarroako Sarea (ESenRED):\n............................................... jaunak/andreak, Nafarroako Foru Komunitateko ...................... herriko ........................................ ikastetxeko zuzendaria den aldetik,\nEskatzen du, .........(e)an egindako Eskola Kontseiluak eta ...........(e)an egindako Irakasleen Klaustroak onetsi ondoren, “Jasangarritasun Eskolen Nafarroako Sarea (ESenRED)” izeneko hezkuntza berrikuntzako proiektuan parte hartzeko.\nHorretarako, ikastetxe honek agiri hauek aurkezten ditu:\nEskola Kontseiluaren eta Klaustroaren aktak.\nHorrekin batera, ..............................................., jauna/andrea, Klaustro honetako irakaslea, proiektuko koordinatzaile arduradun izendatu da.\n..............(e)n, 2014...ko .............aren ....(e)an\nIkastetxeko zuzendaria (sinadura eta ikastetxeko zigilua)\nKlaustroaren eta Eskola Kontseiluaren onespena\n....................................... jaunak/andreak, ........................... herriko .......................... ikastetxeko idazkariak,\nZiurtatzen du Klaustroak ..................... (e)an, eta Eskola Kontseiluak ........................ (e)an, onetsi dutela Jasangarritasun Eskolen Nafarroako Sareko deialdian parte hartzeko eskaera.\nStua. Ikastetxeko zuzendaria (sinadura eta ikastetxeko zigilua)\nHiru urteko proiektuaren lan plana prestatzeko gidoia\n1.–Aukeratu den proiektuaren justifikazioa. Ikastetxearen motibazioa, deialdian parte hartzeko.\n2.–Ikastetxearen ingurumen hezkuntzako testuinguruaren eta aurrekarien analisia (ikastetxean ingurumenarekin zerikusia duten jardueren zerrenda, irakasleen parte-hartzea tailerretan, eta abar, deialdiaren zazpigarren oinarriaren arabera).\n4.–Aurreikusitako jarduerak eta denboran nola bana daitezkeen.\n5.–Hezkuntza komunitatearen parte-hartzea: ikasleak, irakasleak eta irakasle ez direnak. Lankidetza, tokiko eragileekin eta elkarteekin.\n8.–Aurreikusitako antolamendu mota eta funtzionamendua.\n9.–Ebaluatzeko irizpide eta prozedurak.\nIkasturteko lan plana prestatzeko gidoia\n2.–Ikasturtean garatu beharreko helburuak.\n3.–Edukiak, jarduera eta haiek denboran nola banatu.\n4.–Hezkuntza komunitatearen, hau da, ikasleen (haien parte-hartzea bideratzeko mekanismoak), irakasleen, familien eta beste entitate batzuen parte-hartzea.\n5.–Lan taldearen kideak.\n6.–Ebaluatzeko irizpide eta prozedurak.\nIkasturte bakoitzean egindako lanaren memoria prestatzeko gidoia\n1.–Proiektuaren datu orokorrak.\n2.–Aurreikusitako helburuak zenbateraino bete diren.\n3.–Egindako sentsibilizazio jarduera guztien deskripzioa eta denboran nola banatu diren.\n4.–Ikasleek, irakasleek eta hezkuntza komunitateko gainerakoek zenbateraino hartu duten parte. Proiektuak ikastetxean izan duen eragina.\n5.–Ikastetxearen antolamendua, Jasangarritasun Eskolaren proiektua garatzeko.\n6.–Proiektuan esku hartu duten irakasleen behin betiko zerrenda.\n7.–Proiektuaren ebaluazioa eta bertan egindako doiketak.\n8.–Eranskina, argazkiekin eta proiektuan garatutako jarduerak erakusteko aurkeztu nahi den gainerako materialarekin.\nProiektuaren bukaerako memoria prestatzeko gidoia\nGehitu aurreko puntuei:\n–Proiektuaren lorpenak eta balorazio orokorra.\n–Ondorioak eta jarraitu eta hedatzeko perspektibak.\n–Ikasleen eta irakasleen balorazioa biltzarrei buruz.\nIragarkiaren kodea: F1407104


Azkenik, ez dira jarduerak egongo uda honetan - Eskubeltz Eskaut Taldea\nby baden · Published 21 July, 2020 · Updated 7 September, 2020\nEuskalerriko Eskauteko talde anitz ez dituzte udako ekintzak abian jarriko, osasun errealitatea eta instituzioen gomendioak direla eta\nAstialdi Sareak Eusko Jaurlaritzaren eta EUDEL-en gomendioekin bat egiten du, baina aurreikuspen txikia egon dela salatzen du\nCOVID-19k eragindako osasun-egoerak Euskalerriko Eskautak jo ditu berriz. Eusko Jaurlaritzak argitaratutako araudi baten ondoren, udako jarduerak beharrezko segurtasunez nola antolatu azaltzen zuen testu bat, hainbat kasu berrik norabide aldaketa bat eragin dute. Udaleku publikoak bertan behera utzi diren bitartean, pribatuak antolatzaileen eskuetan geratu dira, hauek ere bertan behera uzteko gomendio sendoekin.\nHorregatik, eskaut talde gehienek udako jarduerak bertan behera uztea erabaki dute. Gizarte-erantzunkizunak eta inguru-asoziatiboan bultzatutako erreflexio eta bilerek erabakia sustatu dute, nahiz eta neurri guztiak bermatzeko edo osasun-formazioak jasotzeko esfortzu handia egin den.\nEuskalerriko Eskauteko zuzendaritza taldeak eskaut talde guztien lan handia azpimarratu eta balioztatu nahi du. Osasun-egoera aldakorrak informazioaren garapena oztopatu du, taldeei udako jarduerak antolatzeko segurtasun neurri guztiak bermatuz maniobra-esparru txikia utzi diena. Euskalerriko Eskauteko zuzendaritza taldeak esfortzu hori miresten du eta garatutako lana eskertzen du, beti astialdi hezitzaile baten alde egin den lan garrantzitsua.\nEuskalerriko Eskauten zuzendaritza taldeak delegaritzen lana ere txalotu nahi du. Hauen zuzendaritza taldeak osatzen duten pertsonek azken bolada taldeen eta instituzioen artean eman dute, azken informazioa helarazten, hauek artatzen eta momentu zail eta zalantzagarri hauetan laguntzen, ikusten ez baina balioztatu nahi den lan bat.\nTags: CampamentosCOVID-19EUDELgobierno vascoKomunikaverano\nNext story Eskubeltz cumple 30 años en un curso lleno de incertidumbres\nPrevious story Colonias urbanas para la ‘era covid'


Petrolioa garestitu eta burtsak ikaratu egin dira – Ekonomiaren KZ\nZeinu negatiboa Europako parketarretara itzuliko da gaurko itxiera gorakaden ostean. Hala, Ibex indizeak % 0,1 egin du behera eguneko lehen saioetan, eta Wall Streeten erreferentzia izango da berriro, atzo Independentziaren Egunean itxita egon baitzen, negoziazio bolumenean nabaritu zenez.\nSelektiboaren barruan, murrizketarik handienak Inditex, Fluidra eta Acerinoxentzat dira, baina ez dute % 1 galtzen. Altuenen aldean, Solaria, IAG eta Repsol nabarmentzen dira, % 1 inguruko altxaerekin.\nInbertitzaileek petrolioaren zain jarraituko dute gaur, 2018ko mailan, 77 dolarren bueltan, OPEP+ aliantzak hurrengo hilabeteetarako ekoizpen kuotak ezartzeko bilera bat bertan behera utzi ostean, adostasun faltagatik.\nHerrialde Petrolio Ekoizleen Erakundearen (OPEP+) bilera telematikoa beste abisu bat eman arte atzeratu zuten, barne desadostasunak zirela eta, Kazakhstango Energia Ministerioko iturriek Eferi jakinarazi diotenez.\nIturri horien arabera, Arabiar Emirerri Batuek ez zuten amore eman, aurrera egitea eragozten duen bakarra, alegia, 2022ko apirilean indarrean zegoen akordioaren baliozkotasuna luzatzea, kuota nazionala igotzea, baldintzatzea.\nTaldeko 23 herrialdeetako Energia eta Petrolio ministroen osoko bilkuretan (ostiralean bilera bakarra egin zuten) eta batzordeetan izandako negoziazioetan ez da prozesua desblokeatzea lortu.\nAsiako burtsak positiboan itxi dituzte gaur. Txinako balio teknologikoek luparen azpian jarraitzen dute gaur, Txinako Ziberespazioaren Administrazioak (CAC) Didi Global Holdingsi buruzko ikerketa agindu ostean, New Yorkeko burtsan kotizatu eta egun gutxira.\n“Sektore teknologikoa oso garrantzitsua da Asian, eta ez dugu argitasun handirik izango datozen asteetan edo hilabeteetan Txinan egingo diren doikuntzen inguruan, eta hori motor garrantzitsua izango da merkatuarentzat”, azaldu dio Tai Hui JPMorgan Assset Managementeko Asiako merkatuko estrategia buruak Reutersi.\n← Elektrizitatearen, gasaren eta erregaien igoerak, familientzako gaitza\nMásMóvilek Euskaltelekin bat egiteak izapide guztiak gainditu ditu →


Zazpi urterekin umeak jakin behar dituen 71 gauzak — Eibar.ORG | Eibarko peoria\nHemen zaude: Hasiera / Blogak / Ingelesen hilerria / Zazpi urterekin umeak jakin behar dituen 71 gauzak\nZazpi urterekin umeak jakin behar dituen 71 gauzak\nLuistxo Fernandez 2004/06/18 10:42\nEskola-umeen oporrak hemen dira. Zelako putada, datozen hilabeteotan heziketa gurasoon ardura izango da, eta ez estatuarena. Liburu bat eskuratu dut: zazpi urterekin umeak jakin behar duen guztia. 71 gauza dira! Hau da lana!\nSei urteko semearekin zaila daukat... ea zortzi hilabeteko alabarekin ganora gehiago erakusten dugun.\nLiburua Donata Elschenbroich pedagogo alemanarena da. Madrilgo egunkari baten liburuen gehigarrian aurkitu nuen erreseina duela aste batzuk. Todo lo que hay que saber a los siete años deritzo espainolez. Weltwissen der Siebenjähringen jatorrizkoa alemanez.\nAutolaguntzarako tostoi bat izan beharrean, pedagogia liburu bat da, are tostoi astunagoa. Bere eduki aipagarriena, egin/jakin/esperimentatu beharreko 71 gauzen zerrenda da. Kontestuz kanpo, apur bat arraro geratzen da zerrenda, baina liburutik zerbait kopiatzekotan, horretara mugatuko dut copyright legeen nere apurketa. Gaztelaniatik halamoduz itzuli ditut 71 aginduok. Horra:\nNorberaren presentzia gauza ontzat sentitu. "Zu egongo ez bazina... faltan bota zaitugu..."\nIrabazi nahi, eta galten jakin.\n"Gaizki portatzea" zer den jakitea (Theory of mind). Ez nahastu gosea eta haserrea, nekea eta tristura. Harreman psikosomatiko oinarrizkoen intuizioa izan. Adibidez, ohea bustitzea emozioekin lotuta dago.\nZigor injustu bat barkatzen jakin nagusi bati.\nIrudiak emozioekin lotzen jakin. "Globo batek danba egitean bezala", "gainezka egiten duen tanta".\nPoza eman duen ikasketan egindako aurrerakuntza bat gogoratu.\nAita bizarra mozten ikusi.\nSukaldekoak, garbiketa, ohea, lana egin, egun osoak igaro aitarekin.\nGaixoaldi bat aitaren zaintzapean igaro.\nNorberaren gorputza uretan flotatzen sentitu.\nZiburuan, kolunpioan, jakin. Zer egiten du nire gorputzak kolunpioarekin? Zer egiten du kolunpioak nire gorputzarekin?\nAlmoada burruka batean parte hartu.\nElurrezko panpina egin, hondarrezko gaztelua, presa bat ur korronte batean. Kanpo irekian sua pizten eta amatatzen jakin.\nGurina egin. Nata egin. Sukaldeko fisika eta kimika oinarrizkoa jakin: lizuna, okerra, pikantea. Nahastu, txikitu, azala kendu, urkuldu. Kiskalia eta krax-kraz dagoena bereiztu, gordina eta erreegia. "Gatz apur bat"\nBidaiak: familia, gurasoak, beste ingurune batean daudela konturatu. Kontrakoa sentitu: erosotasuna abenturarekin alderatuta, etxean egotea bidaiatzearekin. Herirmina, migrazioa, aterpea, aterperik gabeak: lehen nozioak.\nGau bat beste familia batekin igaro. Beste familia kultura batzuk edo portaera arau batzuk ezagutu. Norberaren familian bakarrik balio duen ohitura bat ezagutu.\nFamilia hedatuan nor den jakin. Familia harreman desberdinak ezagutu: osaba, lehengusua, ama-pontekoa...\nKaleko eskaleari edo musikariari eman.\nNorberak proposatutako hobekuntza bat praktikan jarri dela ikustea. Gomuta bat: neuk hobetu nuen mundua.\nOinarrizko osasun-zaintza: arnastu, minari eutsi, geldi edo edo mugitzen. Eskuekin ukitzea ona da: non? Ukalondoan? Buruan? Masaje baten lehen nozioak. Atseden hartzen jakin. Zer den ona begientzat, berlarri, azal, oinentzat. Zer den oilo-larrua. Igarotako gaixotasunak harrotasunez gogoratu. "Bizitzaren parte dira gaixotasunak".\nHansel eta Gretelen ipuina ezagutzea, eta baita segurtasunaren eta abandonuaren inguruko beste alegoria batzuk.\nBitxikerien museoa: gauzen mezua. Duten ospea, antzinatasuna, nola iraungo duten gu hil ondoren. Gaztelu bat ezagutu. Mundua aldatzen dela nabaritu. Amona beste modu batean hazi zela jakin. Gauza bat aukeratu eta gorde, nork bere umeei pasatzeko.\nBilduma bat bildu, edo horretarako gogoa izan.\nMunduaren lur banaketaren nozioa izan, beste kontinenterik badela.\nJatea eta bazkaria ospatzea desberdindu, mugimenduak eta keinuak, usainak eta lurrinak, soinua eta zarata, ikusi eta adi egon, ibili eta martxan joan.\nLarrialdietako zenbakia jakin. Laguntza eta zaintza sistemen berri izan. Umeentzako larrialdi telefonoa ba ote den jakin.\nSekretua gordetzen jakin. "Zuk eta biok bakarrik", "gure artean gera dadila".\nBetetako promesa bat gogoratu.\nGure eskubideen defentsa beste batzuen esku utz daitekeelako esperientzia izan.\nIraungipen ebitatzeko metodoren bat ezagutu. Zerbait konpondu izana, eta, erostean, galdera honek duen garrantziaz jabetu: "Konpon daiteke?"\nMerkatua eta supermerkatua desberdindu.\nNorberaren adina baino aurreratuago jokatu (jolas baten arauetan, adibidez). Nagusi bati zerbait azaldu inoiz.\nNagusi batek inork ez dakien kontu bat aipatu ("Hau ez daki inortxok ere").\nZuhaitz batera igo.\nErreka batean banaitu.\nErein eta uzta bildu.\nKremallera bat eta velcro itxidura bat aztertu. Giltzarrapo eta giltzak erabiltzen jakin. Nahi barik itxita ez geratu.\nAparailuak koenktatzen ea desentxufatzen jakin.\nNeska eta mutilen jolas tipikoak ezagutu. Haien inguruan iritzia eskatu zaiola sentitu izan.\nDotore joan nahi izatea, estiloaren zentzua eduki: "jertse hau ez daukat ondo!"\nMezu bat idatzi, mezu baten zain adi egon edo hura jasoztean lasaitua sentitu. E-postaz mezu bat jaso edo bidali.\nZein itxura du norberaren izenak hondarretan idatzita? Eta elurretan, basoko lurrean, lurrinak bustitako leihoan?\nOrri zuri batek sortutako zirrara eta espektatiba sentitu.\nLiburu bat "jakin" hasieratik amaierara.\nItzal urdina... margolan batean, neguko paisaian...\nGaur honekin egin dut amets...\nBorroka batean artekari lana egin. Borrokatik aparte geratu.\nNi, etorri egin naiz. Irudikatu edo "gogoratu" jaio aurreko hilabete edo asteak.\nFruta bat zuritu, fruta "askatu", haren hezurra erdibitu.\nHosto baten zainei erreparatu, norbearen eskuaren marrei.\nFruta motak eta nola desberdintzen diren usainean. Hiru usain gogokoenak.\nNorberaren ahotsa aurkitu. Norberaren izena abestu. Txorien eta beste animalien ahotsa imitatzen jakin. Kanon bat abestu: nahas-jolasa eta ordenaren esperientzia. Musika tresnekin elkarrizketa bat antzeztu eta oihartzuna entzun. Oinekin erritmoa sentitu. Soinu maila horrekin, belarrietan mina nabaritu.\nNorberaren indarra neurtzen jakin tanborra jotzean, edo masajea ematean adibidez.\nIrainak eta berba zatarrak jakin (bi hizkuntzatan). Hizkuntzaren mailen zantziak izan, konbentzioak, zein ingurutan zer esaten den.\nIltzatzen jakin, torlojua lotzen, pila aldatzen.\nTelefonoz errekadua hartzen jakin, hura gorde eta gero emateko.\nNorbaiti zerbait erori zaionean, hura hartzera makurtuta.\nHitz egitean, besteari amaitzen utzi. Horren esanahia ezagutu. Itxoiten jakin, ilaran egoten.\nDesio guztiak maila berean ez direla betetzen jakin.\nTxango batean joan: lasterka joan, ibili eta paseatzearen arteko desberdintasuna ezagutu. Bidea zer den sentitu, bideko zailtasunekin topo egin. "Begien aurrean helmuga bat" izan.\nHosto forma batzuk ezagutu, zein diren jateko, eta zein ez.\nNatura etsaia eta laguna izan daitekeela, bietarik izan esperientziaren bat. Natura ahula dela, babesa behar duela; eta natura indartsua dela, oldarkorra eta arriskutsua.\nArau bat negoziatu. Arau bat aldatu. Salbuespenaren kontzeptuarekin erlazionatu zerbait.\nKantitateak neurrien arabera ezagutu inoiz. Adibidez, bi botila ur, hiru litro dira. Espazioa norberaren gorputzarekin neurtu.\nGogoeta: zer egin dezaket nik? zer egin dezake ordenagailuak? inteligentziaren lehen zantzuak, giza inteligentzia eta inteligentzia artifiziala.\nItxura eta errealitatearekin esperientziak. Kristalaren "hutsaren" atzean zerbait ezkutatzen da.\nEsperimento batekin esperientzia (saio sorta bat), eta ariketekin ere bai (prozesuen errepikapen sistematikoa).\nNorberaren begien kolorea jakin. Autoerretratoa margotu.\nNorbearen pultsoa sentitu, lagun batena, animaliaren batena.\nAditu edo jakintsuren bat ezagutu inoiz. Harekin lan egin izan, mentorea bailitzan.\nUme izateagatik harro sentitu. Umea, ez besterik.\nkapt. kurtz dio:\nniri beldurra emango lidake hori guztia dakien haur batek. nik nire urteekin ere, ez dut ikasi... horrek gauza azaltzen ditu, bestalde.


Haginen bat hautsita duzula hauteman al duzu? Hortzak berregiten adituak izaki, horrelako larrialdi asko artatzen ditugu gure Donostiako hortz-klinikan. Haginak haustearen arrazoi nagusia garaiz tratatu ez den txantxar sakona izan ohi da, baina izan badira halakorik eragiten duten bestelako motiboak ere.\nHagina hautsita izatearen arrazoi nagusiak\nPaziente bat hagin-hausturarekin urgentziaz iristen denean gure kontsultara , ezinbestekoa da azterketa sakon bat egitea diagnostiko bat zehaztu eta hausturaren arrazoi nagusia zein den jakiteko.\nHagin-haustura txantxar sakonagatik\nTxantxarrak hortz-egitura pixkana hondatzen du, esmaltearen hormak hautsi, dentina erasan eta, azkenik, nerbioa dagoen hortzaren pulpa-ganbera kaltetzen du.\nTxantxarra hagin baten barruko geruzetaraino zabaltzen denean, hagina apurtu eta haginaren zati bat galtzen da. Haginen bat hautsita edo “pitzatuta” baduzu txantxar baten ondorioz, baliteke min zorrotza izatea zonalde horretan; hori, nerbioa agerian geratzen delako gertatu ohi da. Baliteke ondoeza sentitzea ura edo elikagai hotz edo beroak hartzean haustura ez bada oso sakona. Hautsitako haginak ez badu minik eragiten, baliteke aurrez desbitalizatuta egotea, hots, aurrez endodontzia bat egin badizute. Lehenbailehen kontsultara etortzea gomendatzen dizugu gerorako diagnostikoa larriagoa izan ez dadin.\nHagin hautsiak aho eta hortzen zonaldean kolperen bat jasotzeagatik\nOhikoak dira hortzetako kolpeengatik jazotzen diren ezusteko traumatismoak. Ahoan kolperen bat jasoz gero, hortzaren zati bat hautsi daiteke. Aurrealdeko hortzak edo ebakortzak hautsi egiten dira kolperen bat zuzenean jasotzen dutenean. Atzeko haginak edo molarrak, erortzeagatik edo danbateko bat jasotzeagatik hautsi daitezke, masailezurreko kolpe gogor baten ondorioz.\nHaginak hautsi egin daitezke gogorra den zerbait indarrez eta ezustean kosk eginez gero, adibidez, hezur bat haragi-plater batean dagoenean, turroi gogorra, harritxo bat, edo oliba bete batean edo hezurrik izan behar ez lukeen oliba batean agertzen den hezurra.\nHaginaren zati bat soilik galtzean, baliteke mingainarekin koxka zorrotz bat nabarmentzea zonalde horretan. Batzuetan, zauri bat eragiten da mihian edo masailean, eta min eman dezake. Halakorik gertatuz gero, zatoz kontsultara odontologo profesional batek ebalua dezan barne-traumatismorik eragin den ala ez eta zonaldea lisatu dezan, beste ehun leunetan kalterik eragin ez dadin.\nHortzen higadura aho-hozkada okerragatik edo bruxismoagatik\nHozkadan edo bruxismo arazoak izateagatik haginak higatzen badira, hortz-esmaltea ahuldu eta hortzen gogortasuna arriskuan jar daiteke.\nHagin bat oso ahul badago kanpo-egituran, hausteko arrisku gehiago du. Bruxismoagatik hortz higadura larria baduzu, baliteke ezustean zure hagina haustea elikagai gogorren bati kosk egitean edo kolpe txikiena jasotzean ere. Horregatik, garrantzitsua da urtean behin gutxienez hortzen azterketa bat egitea, sortzen ari den edozein arazori aurrea hartzeko.\nZein irtenbide daude hautsitako hagin bat sendatzeko?\nHortzaren bizitasun-egoeraren eta haustura-motaren arabera, hainbat hortz-tratamendu daude hautsi diren haginetarako:\nAgeriko egituren enpastea: haginaren zati bat hautsi bada, aukera bat izan daiteke zonaldean erresina biobateragarrizko enpaste bat egitea, hortz naturalaren kolore eta forma imitatuz.\nHortzen Berregituraketa: txantxar sakonaren eraginez apurtu bada hagina, aukera dago nerbioa kentzeko endodontzia-tratamendu bat egitea, hortz naturala gordetze aldera. Hortz-pieza desbitalizatuta dagoenean, kaltetutako ehuna garbitu eta galdu den zonaldea berregituratzen da hortzaren kolore bereko konposite-erresinarekin, txantxarra berriz ager ez dadin.\nHortz-koroa, esmalte asko galdu duten hautsitako haginetarako: pazienteak hagin-azalera asko galdu baina nerbioa osorik badago, koro finko bat ipin dezakegu, jatorrizko hortzaren forma, kolore eta neurri berekoa. Koroa finko atxikiko da hortz naturalera.\nHortz-inplantea: hautsitako hagina ezin bada berreskuratu hortz-nerbioa suspertu ezin delako, hortza atera eta hortz-inplante ipini ahal izango da. Horrela, beste hortz piezek behar duten egonkortasuna izango dute eta pazienteari hortzaren mastekatze funtzioa eta funtzioa estetikoa itzuliko diogu.\nHaginen bat hautsita baduzu, berehala joan behar duzu hortz-klinikara. JM Arizala dentistak (Amara, Donostia) zure zalantzak argitu eta kontsultan artatuko zaitu zure ahoaren egoera ebaluatzeko. Dei gaitzazu! Atsegin handiz hartuko zaitugu.


29097 – TTiKLiK!\nHasiera/kolaborazioak/Itxaro Mendizabal Amundarain/29097\nGOIBERRIN argitaratua 2017/11/24\nEutsi Itxaro! Eutsi! – hori izan zen aurreko igandean behin eta berriz nire buruari esan niona. Oraindik ezin sinestu nabil han izan nintzela. Beti kanpotik ikusi dudan gauza bat izan da Behobia-Donostia lasterketa, niretzako lortu ezina. Ikaragarria da txiki-txikitatik barruraino sartzen dizkiguten mezuek nolako eragina izan dezaketen. Ez gara kontziente gure hitzek norainoko mina egin dezaketen. «Zuk nola egingo duzu ba hori?», «Ez duzu horretarako balio, neska!», «Ez zaitez saiatu ere egin…»\nNik mezu bat erabat sinistua neukan. Haur gizena izanik, patosa xamarra, kirola egiteko balio ez nuela, gai ez nintzela, sinestarazi zidaten. Nork? Gizarteak, eskolak, inguruek, orduko hainbat egoerek… Urteak eman ditut horrela. BehobiaSS lasterketan ateratzeko erabakia erronka moduko batetik etorri zen. Urtero lasterketa hori kanpotik ikusten nuen, eta erdi-brometan (ez bainintzen hori egiteko gai ikusten), hirugarren haurra izan ondoren edo 40 urte bete aurretik lasterketa hori egingo nuela esaten nuen. Hirugarren haurra izatea aspaldi baztertu genuen eta izan dut denbora 40 urte bete aurretik egiteko… baina a ze kasualitatea, aurten 40 bete ditudala eta Behobia egiteko arroza pasa zitzaidala. Aitzakia hori hartuta, bularreko minbizia gainditu eta Behobia-Donostia egitea lortu zuen Maite Olea-rekin eta Behobia behin baino gehiagotan egin duten X. Euzkitze eta nire bikotearekin elkarrizketa bat hasi nuen martxo aldera. Nik lasai asko esan nien dagoeneko ezin nuela egin, 40ak uztailean beteko nituela eta! Hori esan bezain pronto erronka moduko bat jaso nuen bueltan eta nik, oso kontziente izan gabe, onartu. Onartu bai, baina sinestu ez.\nMartxotik abuztura, oinez kilometroak egiten hasi nintzen. Eta abuztu erditik aurrera korrika. Inoiz kirola egin gabe, eta 20 urte gorputza matxakatzen pasa ondoren, aurreneko gauza muskuluak banituela konturatzea izan zen! Korrika hasi nintzenean gorriak ikusi nituen. Aurreneko asteetan, ez nintzen gai kilometro bat segidan korri egiteko. Gorputzeko alde guztietan minak nituen eta nire txikitako mezuak garbi-garbi agertzen zitzaizkidan egunero. Hala ere, nik aurrera, minak pasa ahala berriro ateratzen nintzen korrika egitera, eta poliki, 7 Km egitera iritsi nintzen. Irailean erronka honetako aurreneko proba iritsi zitzaidan, Josetxo Imaz lasterketa. 10 Km. Lasterketa egunean nituen nerbioak ezin ditut orain deskribatu. Ez neuzkan denak nirekin. Nahiz eta aurreko egunetan kapaz nintzela ikusi, lasterketa barruan zalantzak etorri zitzaizkidan. Baina bukatu nuen. Gaizki pasata, baina amaierara iritsi nintzen.\nLasterketa hau egin ondoren, berriro korrika hasi nintzen, baina 10 kilometroz harago egitea niretzako oso gogorra zen. Gorputzeko minak eta nekeak, sinesmenak eta akojonoak medio, BehobiaSS eguna baino hilabete lehenago, gai izango ez nintzela eta, egingo ez nuela erabaki nuen. Lagun bati komentatu nion eta etxera iristean email batean, tokatu zitzaidan dortsalaren zenbakia: 29097. Bihotzak buelta eman zidan, ezin nuen sinistu.. berriro hor zegoen, San Migelen zenbakia. Irailak 29, gurasoen heriotza eguna. Egin beharra neukan. Gorputzak zuen ohitura falta eta astakilo izatearen ondorioz, bi egun beranduago lesionatu ez nintzen ba!… eta 2 astez geldi egotea tokatu zitzaidan. Ez dakit dortsala izan zen, gurasoak izan ziren, nire barruko indarra izan zen, baina lasterketaz gozatu nuen. – Eutsi! Itxaro, eutsi!- esaten nion nire buruari, eta eutsi nion, eutsi, eta bukatu nuen. Iristean egin nuen negar saioa ere lasterketa adinakoa izan zen. Inoiz pentsatu ez nuena egitea lortu dut eta. 20 Km korrika, eta puskatu gabe.\nEzina, ekinez egina. Egunero dugulako erronka berriei aurre egiteko aukera. Denok dugulako erronka horiek gainditzeko indarra.


Ezagutzen al duzu gure Blog berria?\nDagoeneko argitaratu dugu Donostiako Estrategia Bulegotik martxan jarri dugun blog berria. Gure hiriaren estrategiarekin zerikusia duten gaiak eztabaidatzeko eta horien inguruan iritziak eman eta jasotzeko helburuarekin jarri dugu plataforma da, hain zuzen ere.\nBatzuetan, gainera, izen oneko pertsonaien eta gai horien inguruko iritzia partekatzeko aukera izango dugu. Beraz, informazio zein parte-hartzerako atal interesgarria izateko asmoarekin jaio da blog berria.\nHurrengo estekan ikus ditzazkezue Kepa Korta-k, José Miguel Ayerza-k eta Raquel Barroso-k idatzitako lehendabiziko hiru artikuluak. Sartu, irakurri, iritzia eman, partekatu… Nahi duzutena!


Fitxategiak – Page 75577 – Mediateka\nGrabazio data: 1979-07-03\nBerriemailea: Perpetua Saragüeta. Trinidad Urtasun.\nGaiak: Gerra, istripua, kontakizuna\n00:08:26 kontakizuna Trinidad Urtasuni buruz: bere izebaren etxean zegoela nola ezagutu zuen. Gau hartan ez zitzaion gustatu. Nola eskatu zion lehenengo aldiz Trinidadek berarekin ezkontzeko. Sei eskaera izan zituen ezkontzeko. Bozateko mutilak gurasoak bidali zituen Perpetuarekin hitz egitera, bera joan beharrean. Azkenean nola erabaki zuen Trinidaderi baietza ematea.\n00:13:55 istripua, kontakizuna Trinidadi ogia saltzen ari zela gertatu zitzaiona: Erratzura zihoala karabinero bat atera zitzaion eta Elizondora eramateko esan zion. Istripua izan zuten eta karabineroen kapitaina agertu zen.\n00:15:50 kontakizuna Trinidadek ez zuen onartzen inork Jainkoaren aurka ezer esaterik eta behin haserretuta zeuden bi mutilen artean sartu eta horrelakorik ez esateko esan zienean gertatu zena.\n00:18:05 kontakizuna Bazeuden bertso batzuk Trinidadek eginak Iruritako nesken kontra. Eta Perpetuak erretzeko eskatu zion.\n00:25:30 Gerra, kontakizuna Gerra garaian abertzaletzat zituzten Trinidad eta bera. Erratzun ogia saltzen ari zirela gelditu eta galdeketa egin zioten. Burgosekoak ziren haiek eta konturatu ziren berari buruz esan zizkieten guztiak gezurrak zirela eta aske utzi zuten. Iruñera joan ondoren ez zuen lanik aurkitzen ez zuten nahi aita zen gizonik lanean. Bestalde, politika kontuak zirela eta joan ziren bere bila. Jo zuten eta San Cristobalera eraman nahi zuten. Trinidad ezagutzen zuen mandazain bat atera zen orduan eta horri esker joaten utzi zuten. Beste behin Mezkirizko etxeko atean jo zuten.\n00:31:00 Gerra, kontakizuna Pikorraren kontua: pikorra izateagatik negozioa hiru egunez itxi zioten. (27.05") "Arriba España" eta astoaren kontua. (27.50") Perpetuaren ahizpa Julia medikua zela esan zion Trinidadek gaixo bati. (30.05") Trinidadek begia eta hanka zirela eta ospitalean egon zenean esan zituenak.


Gipuzkoa, Europan lehena langileek enpresetan duten jabetzari dagokionez | Ekonomia | Berria\nNoiz sortua: 2019-11-25 13:24:09\nGipuzkoa, Europan lehena langileek enpresetan duten jabetzari dagokionez\nLangileek enpresaren kudeaketan duten esku hartzea, ordea, txikiagoa da.\nFagor Ederlan kooperatibako langile bat, Bergaran Andoni Canellada / Foku\nLangileek enpresetan dute parte hartzeari buruzko behatokia aurkeztu dute Gipuzkoako Foru Aldundiak eta Mondragon Unibertsitateak, gaur, Orona Ideon. Behatokiaren zeregina izango da aztertzea nolako partaidetza duten langileek beren enpresen jabetzan, kudeaketan eta irabazien banaketan, eta esku hartze hori sustatzea.\nBehatokiaren lehen lana izan da liburu bat argitaratzea gaur egungo egoeraren berri emateko. Horretan ikusten denez, Gipuzkoan langileek parte hartze handia dute enpresen jabetzan; Europako handiena, hain zuzen ere. Kooperatibek lurraldean duten pisu esanguratsuari batu behar zaio lan sozietateen ekarpena. "Eutsi beharreko indarguneetako bat", liburuaren egileen arabera.\nEdonola ere, gauza bat da langileak enpresaren kapitalean parte hartzea, eta beste bat enpresaren eguneroko kudeaketan aritzea. Alde horretatik kamutsago dabiltza lurraldeko langileak, Europako Batasuneko batezbestekoan baitaude. Sailkapenaren erdialdean dago irabazien banaketan ere.\nLiburuak argi utzi du langileek enpresetan parte hartzeak eragin onuragarria duela pertsonen ongizatean eta enpresen emaitzetan.\nReyes Maroto Espainiako Industria ministroak eman du dataren berri. Mugak ia hiru hilabete daramatza itxita, eta horrek eragozpen ugari eragin dizkie eremu horretan bizi diren herritarrei.


Zestoako Hiribildua | Urola Turismoa\nIzarraitz mendilerroaren magalean dago Zestoa, Urola ibaiaren ertzean. Ur termaletan tradizio handiko herria da, eta bertako iturburuetatik irteten den ur osasungarriak oso ezagun egin du. Baina Zestoa bainuetxea baino askoz gehiago da. Erdigunean, nabarmentzekoak dira, besteak beste, Portalekoa, Lizenziadokua eta Arretxe etxeak. Inguruetan, berriz, Zubiaurre zubia igarota, XVI. mendeko Lili jauregi gotikoa bisitatzea merezi du.\nArkeologia aztarnategi ugari daude Zestoa inguruetan. Dena den, bi dira garrantzitsuenak: Idiakaitz (Irikaitz) eta Ekaingo kobazuloa, azken hau UNESCOk Gizateriaren Munduko Ondare izendatua eta ingurune ikusgarrian.


Mantentze-lanen zerbitzua marka guztietako igogailuetarako - Orona\nIgogailuaren mantentze-lan ezin hobea, preziorik onenean\nGure mantentze-programei esker (prebentzio- eta zuzentze-programak), igogailuaren eskuragarritasun eta jasangarritasun erabatekoak bermatzen ditugu.\nOronaren igogailuak mantentzeko zerbitzua bestelakoa da\nPremia bakoitzera egokitutako prebentzioko mantentze-irtenbide modularrak.\nIgogailua mantentzeko aurrekontua zure beharren araberakoa izango da.\nMerkatuko marka guztietarako mantentze-lanen eta konponketen zerbitzua dugu.\nGertakari guztien segimendu zorrotza. Instalazioaren egoerari eta haren bilakaerari buruzko informazioa. Ordezko piezen gaineko izapideak berehala egiten ditugu.\nBezeroari egokitutako zerbitzuak\nKalitatezko zerbitzua, oso profesionala, arreta pertsonalizatua eta erabateko aholkularitza.\nEskatu mantentze-lanen aurrekontua\nGure mantentze-Ianei buruzko erreferentziak\n1.000 merkataritza-eraikin (merkataritza-zentroak, fabrikak, dendak, supermerkatuak, museoak, kirol-zentroak, erakunde publikoak, etab.) baino gehiago gurekin fidatzen dira 2.000 instalazio (igogailuak, eskailera mekanikoak, korridoreak eta ateak) baino gehiago mantentzeko.\nJendearen mugikortasuna arintzen dugu 500 instalazio (igogailuak, eskailera mekanikoak eta korridoreak) inguru mantenduz metro-, tren- eta autobus-geltokietan eta aireportuetan.\nSegurtasuna eta funtzionamendu bikaina bermatzen ditugu 2.000 bulego-eraikin eta udaletxe baino gehiagotan ditugun 4.000 instalazio (igogailuak, eskailera mekanikoak, korridoreak eta ateak) inguru mantenduta.\n1.000 hotelek baino gehiagok aukeratu gaituzte 1.900 instalazio mantentzeko (igogailuak, eskailera mekanikoak, korridoreak eta ateak).\nJendea zaintzen laguntzen dugu, 4.000 instalazio baino gehiago mantenduz, 2.500 ospitale eta egoitza baino gehiagotan.\nEtxebizitza-eraikinetako igogailu ugari mantentzen dugu.


Jaitsiera apala, neurriak aztertu bezperan - Debagoiena - Goiena.eus\nJaitsiera apala, neurriak aztertu bezperan\nJon Irizar Aranguren 2022-01-27 14:05\nHilabete inguru igaro da Hego Euskal Herrian egun ditugun neurri murriztaileak indarrean jarri zirenetik. Bada, Gasteizen zein Iruñean arau horiekin zer egin erabaki bezperan, beheranzko joeran jarraitzen dute datuek, modu apalean bada ere. Azken hiru egunetan 22.782 positibo izan dira Hego Euskal Herrian, horietatik 512 Debagoienean. Ia 800 puntuan jaitsi da bailarako intzidentzia-tasa domekatik eguaztenera, eta ospitaleetako presioa ere beherantz doa; uneotan, 905 herritar daude Hego Euskal Herriko erietxeetan eta 129 ZIUetan.\nDuela aste batzuk goia jo ostean, COVID-19aren seigarren olatuak beheranzko joera hartu duela esan liteke; bai, behintzat, positibo, intzidentzia-tasa eta ospitaleetako egoerari erreparatuz gero. Izan ere, azken zazpi egunetan (1.069) urtarrilaren 13 eta 19aren artean (1.250) hautemandako kasuak baino 181 positibo gutxiago zenbatu dira bailaran. Leintz-Gatzaga izan da joera hori hautsi duen bakarra, bikoiztu egin baita astebeteko epean gaitza atzeman zaien herritar kopurua.\nDatuen beherakada horren beste adierazle argi bat intzidentzia-tasarena da. Grafikoan ikusi daitekeen bezala, Hego Euskal Herriko lurralde guztiak beheranzko joeran daude; Nafarroa da uneotan tasa altuena duena (4.263,25), eta Bizkaia, aldiz, baxuena duena (3.272,46). Debagoiena ere zaku berean sartu liteke. Duela aste batzuk goia datu orokorrak baino gorago jo ostean, beheranzko joera ere adierazgarriagoa izaten ari da bailaran; hots, hiru egunean ia 800 puntuan jaitsi da intzidentzia-tasa (3.578,21), eta duela bi aste Osasun Sailak ezarritako protokolo berriarekin lehen datuak kaleratu zituztenetik, aldiz, ia 3.000 puntuan.\nOspitaleen egoera ere hobetuz doa, jaisten ari baitira, tantaka-tantaka, erietxeetan zein Zainketa Intentsiboen Unitateetan daudenen kopuruak. Uneotan, 905 herritar daude Hego Euskal Herriko erietxeetan, eta 129, berriz, ZIUetan. Duela astebeteko datuekin alderatuz gero, 93 eri gutxiago daude ospitaleetan, eta 26 gutxiagok behar dute zainketa berezia.


Merkataritzan dihardutenentzako euskara ikastaroak, Bilbon | El Correo\nZurekinMerkataritzan dihardutenentzako euskara ikastaroak, Bilbon\nMerkataritzan dihardutenentzako euskara ikastaroak, Bilbon\nEkimenaren xedea da hiriko merkataritza arloko euskara normalizatzea sustatzea eta bultzatzea eta euskararen presentzia areagotzea\nELCORREO.COM Domingo, 1 octubre 2017, 23:36\nHiri euskaldun baten aldeko apustuarekin darrai Bilboko Udalak, sektore guztietan euskara erabiltzea sustatuz, eta horrela, merkataritza sektorea ere euskaraz bizi dadin eta euskaraz lan egin dezan, Biribilko euskara ikastaroak eskainiko ditu ikasturte honetan ere, hiriko merkataritza sektorean diharduten pertsonei zuzenduta.\nBilbao Dendak plataformarekin, HABErekin (Helduen Alfabetatze eta Berreuskalduntzerako Erakundea) eta euskaltegien sarearekin elkarlanean eta Siadecoren laguntzarekin antolatu ditu ikastaroak Bilboko Udalak. Ekimenaren xedea da hiriko merkataritza arloko euskara normalizatzea sustatzea eta bultzatzea eta euskararen presentzia areagotzea.\nKoldo Narbaiza Bilboko Udaleko Euskara eta Hezkuntza zinegotziak, Aitor Elizegi Bilbao Dendak elkarteko presidenteak eta Jon Arrugaeta Siadeco ikerketa elkartearen zuzendariak aurkeztu zuten aurreko astean Biribilko programaren eskaintza berria.\nAgerraldian nabarmendu zutenez, gizarte eta ekonomiaren ikuspuntutik dauden sektoreetan garrantzitsuenetakoa da merkataritza Bilbon. «Inbertsiorako hiri erakargarria izatea, enplegua eta aberastasuna sortzen dituen hiria izatea, eta nortasunari eustea garrantzitsuak dira gure hiriak etorkizunari begira identifikatuta dituen lau erronketan, eta, hain zuzen, nortasunari eusteko euskarak berebiziko garrantzia du», azaldu zuten.\nHorrela, aurreko edizioetan bezala, Biribilkoren eskaintzan euskara komertzialeko oinarrizko ikastaroak eta hobetzekoak sartuko dira. Ikastaro bakoitza 90 ordukoa izango da, eta izena emateko baldintza bakarra Bilboko merkataritzako lokal batean lan egitea da.\nIzena emateko epea irailaren 11n hasi zen eta ostiralean, urriaren 6an, bukatuko da. Euskaltegietan eta www.biribilko.eus web orrian eman daiteke izena, 'Heziketa' atalean dagoen formularioa beteta; atal horretan bestelako materiala ere eskaintzen da: Internet bidez norbere kontura ikasteko baliabideak, sareko hiztegiak eta material didaktikoa.\nIkastaroen ordutegiak saltokien ordutegiei egokitzen zaizkie, alegia, goizean goizetik, dendak zabaldu aurretik, 08:00etatik 09:30era, edo, bestela, bazkalorduan, 14:15etik 15:45era.\nBilboko Udalak eta HABEk diruz laguntzen dituen Biribilko programako ikastaroak euskaltegi hauetan ematen dituzte: Bilbo Zaharra, Gabriel Aresti, Indautxu AEK, Juan Mateo Zabala, Lizardi AEK, Matxintxu AEK, Santutxuko AEK eta Ulibarri euskaltegia.\nBiribilko programaren eta ikastaroen gaineko informazioa www.biribilko.eus web orrian aurki daiteke. 'Hizkuntza Baliabideak' atalean dohainik sar daiteke sareko itzultzaile automatikoetara, merkataritzako errotuluetara, hiztegietara eta euskarazko oinarrizko esamoldeetara, baita merkataritzan ohikoak diren dokumentuetara eta lan euskarrietara ere.\n«Gure mahastizain-ardogileen alde egingo dugu mahats batze zail baten ondoren» Arrigorriagako udala, emakume eta gizonen arteko berdintasunaren alde


Discounts Per Payment Method on WooCommerce – WordPress plugina | WordPress.org Euskara\nClaudio Sanches-(e)n arabera\ndtymoc 2021(e)ko irailaren 2(a)\nkreativhuhn 2020(e)ko urriaren 9(a)\nscarbo000 2020(e)ko uztailaren 15(a)\ndiogopetermann 2018(e)ko uztailaren 4(a)\nmoriah 2018(e)ko ekainaren 8(a)\nbackstap 2018(e)ko otsailaren 14(a)\n“Discounts Per Payment Method on WooCommerce” software librea da. Ondoko pertsonek egin dizkiote ekarpenak plugin honi.\nDiscounts Per Payment Method on WooCommerce 5 eskualde-ezarpenetara itzuli da. Eskerrik asko itzultzaileei beraien ekarpenengatik.\nItzul zaitez Discounts Per Payment Method on WooCommerce zure hizkuntzara.\nEnglish (US), Portuguese (Brazil), Portuguese (Portugal), Spanish (Mexico), Spanish (Spain), eta Spanish (Venezuela).


«Ez nuen asmatu nire ahotsa ateratzen» | Kultura | Berria\nBertsolari Txapelketa Nagusiko finala. Beñat Gaztelumendi\n«Ez nuen asmatu nire ahotsa ateratzen»\nARITZ LOIOLA/ ARGAZKI PRESS\nSentsazio «gazi-gozoa» utzi dio igandeko lehiak Beñat Gaztelumendiri (Donostia, 1978). Gozoa, bertsolaritzarentzat «astinaldi handia» izan delako finala, eta hiru-lau bertsolarik mailarik «onenean» egin zutelako bertsotan. Batez ere, Maialen Lujanbio txapeldunak egindako lana goraipatu du. «Plazako jardunagatik ere bazegokion txapel hori Lujanbiori». Baina, pertsonalki, sentsazio gazia du, saio osoan «nahi eta ezinean» aritu zelako, bertsotan bere tokia bilatu ezinik. «Oso lotuta aritu nintzen, ez nuen nire ahotsa ateratzen asmatu». Horrez gain, «BECeko olatua» hartzea ere kosta egin zitzaiola uste du. Zenbaitetan olatua aurka zetorkiola ere sentitu, eta horrek «txiki» bihurtu zuela dio. Hala ere, baikortasuna bidelagun duela, okerretatik ikasteko prest dago.\nParte hartu zuten zortzi bertsolarietan gazteena da Gaztelumendi, eta bigarren aldiz lehiatu da finalean. 2013ko finalean egotearekin nahikoa zuela dio, helburua beteta iritsi zela, alegia. Herenegun jokatutakoan, aldiz, bertsotan egiten dakiena erakusteko asmoa izan arren, ez zuela lortu dio. «Egun guztiak ez dira berdinak izaten. Buelta handirik ez diot eman nahi. Irakaspen batzuk atera ditut txapelketatik, eta joango gara hobetzen», dio baikor.\nTxapelketa ez du zerbaiten hasiera edo amaieratzat, eta horrek zama arintzen dio. «Finala beste saioak bezalakoa da. Tamaina eta pisu handia du, baina, azken finean, saio bat da». BECen gertatutakoa onartu eta txapelketa osoan egin duen lana errepasatu nahi du orain.


Musika herrikoia bihurguneetatik barrena zorabiatu, jatorria ahaztu arte\nJosetxo Goia-Aribe ::La orquesta Jamalandruki\nGoia-Aribe saxofoi jotzaile nafarrak ibilbide luzea du musikan, eta hau da berak konposatutako seigarren diskoa. Aurrekoen artean badira lan instrumentalak, baita Estitxu Pinatxo edo Maddi Oihenart bezalako abeslari hunkigarriekin grabatutakoak ere. Honakoan Ricardo Rebolledo Zubiarrain Jamalandruki magoa zenari omenaldia egiteko, haren izena jarri dio diskoari. Hamahiru pieza batu ditu, guztiak instrumentalak: musika herrikoia, ganbera musika, jazza, soula, Balkanetakoa eta balsa uztartuz, oso era apurtzaile eta abangoardistan. Tradizioa dauka abiapuntu, baina berau halako bihurguneetatik eramanez, zentzua eta sena erabat aldatzen dizkio. Emaitza oso ezohikoa da eta komertzialtasunetik urrun dago. Hala ere, zorionez, El País-en Chema Garciak egin dion kritikak adituen interesa piztu du.\n"Beharrezkoa da haustea, bestela jai daukagu"\nDiskoan ez dago instrumentu harmonikorik...\nHaizezko lau instrumentu ditugu. Europan halako hainbat daude. Lau ahots hauekin gorputz harmonikoa sortzea erronka izan da, tema berriak, konponketa berriak… Piano, akordeoi, gitarra eta halako instrumentu harmonikoekin izaten den zilbor-hestea hautsi nahi izan dut gorputzak hala eskatuta. 8.000 metrotako gailur batera “estilo alpino” delakoarekin joatea bezalakoa izan da. Zama gutxi, liraina, zaila, pentagramaren sokak bere tokian.\nZein da Jamalandrukirengandik gelditzen zaizun oroitzapena?\nZintzotasuna, eskuzabaltasuna, bokazioa, artista izateko maitasuna.\nTradiziotik abiatzen zara eta berau hautsi egiten duzu. Hori helburua edo bidea da?\nNik ez dut, lanean ari naizelarik, sekulan helburuetan pentsatzen. Bestalde, edozein musika mota delarik beti tradizioa dugu. Hautsi, haustea... beharrezkoa da haustea, bestela jai!\nAsko kostatu zaizu behar zenituen musikariak aurkitzea?\nBai, ez da erraza izan, deitu baino lehen ongi pentsatu behar duzu. David Herrington trompeta joleak lan bikaina egin du. Beste hirurak ezagunak ziren. Hala ere, zaila izaten da. Bilatu behar da partituran dagoen musikan sinesten duen musikaria, ez soilik jo dezakeena.\nBi egunetan “tranpa ezta kartoi barik” egoera puruan grabatuta... Nolakoa izan zen grabazioa?\nGrabazioa denok zuzenean eta ia bi egunetan egin genuen. Giro onean eta kontent, espero baino lehen grabatu zen. Gero jo ahala grabatutakotik aldatzen goaz, zorionez.\nUmorea ezinbestekoa da musikan?\nBai, beharrezkoa da. La Orquesta Jamalandruki lanaz batek baino gehiagok erraten du karikatura eta esperpento punttu bat badagoela musikan. Ongi etorri!\nZelako harrera izan du diskoak?\nVigoko Imaxinasons-en izan gara, eta urrian Son del aire-ra goaz. Gero bada Europan barrena bira bat oraindik sinatu gabea.


kritiken hemeroteka » Hasi hasteko\n« Autokarabana | Inon ez naiz errepidean bezain ongi sentitzen »\nAralar, gogoko iturri / Koldo Zubeldia / Erroteta, 2011\nHasi hasteko Ainara Maia / Gara, 2011-09-03\nZaindu ezazu zure hizkera. Hitza. Bizitza laburregia da, eta gure lurra txikiegia bera gudu-zelai bihurtzeko.\nIrunen, 2011ko buruilaren 1ean. Koldo Zubeldia olerkari maitea, zer moduz zabiltza Aralar alde horretan?\nBeharbada txikiegia, laburregia da olerki-liburu hau, baina sakona bere umiltasunean, soiltasunean. Olerki-liburu gisa Zaldibiatik idatzi zenidan eskutitza otsailean, eta nik erantzuten dizut buruilean.\nKandu da bihotza, eta hotz pentsakor gelditu nintzen, neguturik udaberria eta uda pasatu da. Hiztegian begiratu dut “kandu” hitza, eta lanbrotu zait bihotz eguzkitsua, itxaropentsua. Lore bakun honen kirtenetik aterako ote da fruiturik?\nEz dakit, baina maite dut. Nire bihotza maitasunez beterik dago, eta oraindik ere, ahul bada ere, ematen segituko du. Ez dakit uda hotz eta bakarti hau nire errua izan den osoki, baina bihotzeko lagunak beti eramaten zaituztet bihotzean, gau eta egun, baita maitemindu ninduen hura ere duela ia sei urte. Uda hotz honetatik udazken epela dut amets, eta lagun minaren besarkada bilatzen dut.\nZur eta lur irakurri ditut olerkiok, harriturik, ezin baita poesiarik ulertu buruarekin, batez ere bihotzetik jalkitako hitz xume bezain jatorrak direnean. Harriturik nola hitz gutxirekin horrenbeste esan daitekeen.\nSor eta gor, zein naizen ni galdegin dizut zeure buruari, eta zu beti sufrimenduari atxikirik harriaren zama bihotzetik dilindan, oroitzapenek bulkatzen naute eta ametsek tiratzen gaur eta hemen ni.\nO Zaldibi olerkariaren hizkuntzaren harrobi, o sufrimendu, o sormen, bihotz atsekabeak sorminean du bilatzen besarkada amultsu hori, eta soin izugarri horrek euria jasaten du. Kopeta izerdiz bustia, olerkaria malkoen mikaztasunean ongi sentitzen da, itsasoko uhinetan zain baitago. Ni ere zain nago itsasoari begira. Noizko? Zergatik?\nNorberaren bidea eta egia bilatzeko irakurri ote dut zure eskutitzezko olerki-liburua?\nZutoin sendoa naizela diostazu, ez egoteko lo, begiratzeko niri so. Egizak on eta begiratu non, eta bila bonbilla pila borobila. Ez dago aditz askorik olerkiotan, soilik hitzak, hitz jolasak eta herriak, sentitutako toki-izenak. Idaztea jolas hutsa baita, eta liburuak lau edo hamalau izanagatik ere, nik ere ez nahi eguna bihurtzerik gau. Idaztea jolasa dugu, baita babesa eta lanabesa ere.\nAralarreko belardiak ihintzaz blaituak dira, goizez oskarbi naizena, gauez naiz euri. Herri-jakintza zabala biltzen duzu, olerkari, zure baitan, xume. Mendian ibiltzen dira batzuek, beste batzuek mendian bizi diren bitartean.\nMaite zaitut nik ere, olerkari maite, maite dut Oiartzungo txistu isila, maite dut Lartzabalgo bihotzeko laguna, maite Gorramendiko artzaina, maite dut Donamariako dama, Amaiurko sorgina, maite dut Alpeetako Leidia eta Irungo Madame-andrea… maite dut ama, eta maite zaituztet guztiok, ene bihotzean zaudeten guztiok, ene gogoko iturri zaren hori, fisikoki ikusi ez arren, gau eta egun eramaten baitzaituztet nirekin.


Gurasoen antzerkia by k o - Issuu\nSARRERA. Janari edo elikagaiari buruz prestatu dugu antzerki txiki hau, jakingo zute ez garela aktoresak ,bueno gaur bai, miño gure intentzio bakarra da zuek ongi pasatzera. Ikusiko du orain dela urte asko zer jaten zuten baserritan edo herriko itxe aberatsetan, eztu hitz egingo proteinak edo vitaminari buruz ez, eztakigu zer dian eta zuek bai, zuek ikasi ttizute edo ikasiko ttizute.Guk bi familin jateko eta bizitzeko ohittura desberdiñak erakutsiko ttu …asiko al ga? Baserrian denak lotan daude, eta bat batean oilarrak KIKIRIKI… -Maritxuk: benga! Peru,Kattalin altxa goizeko 6ak!, Joxe! beia jeztera gainekon nola gosaldu behar du? -Joxe: eldu naiz emakumea, eldu naiz. Ama eltzea prepatzen hari da … -Peru: zer du gaur gosaltzeko? -Amak: Gaur? Atzo bezela eta ereneu bezela eta bihar berdin ARTAZOPAK! -Peru: berriz! -Ama: Non dago Kattalin? -Peru: uste dut oilon arrautzak biltzera jon dela -Amak: ara! Gaure bat gutxiokin beharko du. Kattalin gordeta dago arrautza zulatu eta jaten, gero sukaldera sartzen da. -Kattalin: Ama uste dut ollo batek ez tula arrautzarik itten -Peru: pues 12 harrautza behar dute 13 ollo ttu ta.. -Kattalin: zu ixo! Ez aldakizo lengo asten azerik oilo bat eraman zula eta 12 gelditzen dia bakoitzak arrautza bana itten bado, miño bateri ezpazio ateratzen ipurditik zembat izango dia, listo? Pues hori 11.. -Atta: ai! kattalin, aze tratantea izangozana haunditzen… -Kattalin: jope! Berriz e artazopak gosaltzeko, goiko dendan Xebastianek eta MariExterrek txokoltea eta txurrok gosaltzen ttuzte. -Ama: haiek ere hobe zuten tarteka artazopak jango balittuzte. -Atta: oroittu dendara arrautzak eta esnea eraman behar ttizutela eta ekarri beharrak ere badia; olioa, ardoa, gatza, azukrea eta sardin zaharrak. Oroittuko al tzate?\n-Peru: lasai atta Kattalinek apuntzen tto . -Kattalin: bai atta beitu, olioa, ardoa, gatza, azukrea, sardin zaharrak Kattalin eta Peru kantari joten dia bidetik. DENDAN Despertadorek jotzen do. -Eugeni: benga altxa!gosaria prepatua do ,txurrok, txokoltea, galletak. -Mariaester: jo! nik beste pixkot eon nahi dut. -Sebastián: aaai!hau loalea!… -Eugeni: benga denda erekitzera noa ta! Ama sukaldean lanen ari da -Bartolo -Eugeni txurrok pronto al daude? -Eugeni: bai gizona bai, mahian daude. BIDEAN Dendan gosaltzen ari diran bittarten Kattalin eta Peru bidean eldu dira denda aldera: -Peru: Kattalin, nola zian enkarguk? -Kattalin: olioa, ardoa, gatza, azukrea, sardinzarrak…. Dendara ailletu dia Peru eta Kattalin… -Peru: eunon Eugeni! -Eugeni: eunon bai. -Peru: arrautzak eta esnekin eldu ga. -Eugeni: oso ongi eta ze enkargu ttizute eraman beharrak? -Peru: heeee…nola zian Kattalin? Kattalin, Sebastián eta Mariesterren gosariri beira dago -Peru: Kattalin! ze enkargu tezian? -Kattalin: ah bai! Olioa, ardoa, gatza, azukrea, sardinzarrak.\n-Eugeni: etzute pentsatuko hoik denak arrautza ta esnearen truke eramatera ez? Bueno, zorra apuntatuta utziko dut. Haber ekarri al tzute olioantzako ontzia? -Peru: bai, bai hemen dut ontzia -Bartolo: ez ahaztu amari esatera gainekoa apuntatuta geldittu dela. Enkargu guzik paperan bildu eta zeston sartzen ttuzte. Xebastián eta Mariester urbiltzen dia: -Mriester: zer tzozte baserrira? -Kattalin: bai, enkarguk eraman beharrak ttu. -Sebastián eta Mariester: gu re bai ama, gu re bai! -Eugeni: bueno zozte ba, miño kontuz miña hartu gabe, eta arropa zikindu gabe eta kontuz beiakin eta arikin eta ollokin… Lauak baserrira abitzen dia. Dendakok eziñen eta baserrikok saltoka. -Mariester: Jolin! Ezin al tzute polikisio jon, nekatu itten naiz! -Kattalin: Polikio! Lasai erren goz ta!ze nahi zo, atzeka iotera! Ailegatzen dira baserrira, atta eta ama baberna kerkiltzen ari dira. -Joxe: enkarguk karri al ttizute? -Kattalin: bai atta, miño esan diu Bartolok etzela ailetzen guk eramantako arrautza eta esneakin eta apuntua geldittu dela . -Joxe: arritzekoa da ba! Berrize izango dia batzuk pobre eta besteak aberatsak! Kattalin eta Perun atzean Xebastian eta Mariester daude. -Xebastian eta Mariesther: gure etorri ga! -Maritxu: bai, bai ikusten zaittuztet, zozte lauak nahi bazute beiak pazkatzera nik bazkaria prepatzen duan bittarten. -Peru: ama zer du gaur bazkaltzeko? -Maritxu: baberna gorria gozo gozoa. -Kattalin: ba nik jango nuke gazixioa re, zintzilik don urdaiazpiko hori bezelakoa.. -Joxe: Kattalin, ez al dakizo urdaiazpikoa apezantzat dela.\n-Kattalin: urdaiazpikoa apezantzat,arkumek medikuntzat,arrautzak dendako… -Joxe: bueno ez izan ain lotsagabea, ze uste zo edozein itxeen jaten dela baberna, amajinbat itxe izango dia hemen miño gutxiokin! -Xebastian eta Mariester: Bai? -Maritxu: eta zer, zuek nahi al tzute hemen bazkaldu? -Mariester: ez, ez babernak tripako miña itten diute, lasai itxera jongo ga bazkaltzera. Sebastian eta Mariesther dendara abitzen dia bide motzetik eta, bittartean ama dendan mahaia patzen ari da. -Xebastian: ai ama! Ailetuga, hau nekea,hau gosea, hau earria… -Mariesther: zerda bazkaltzeko? -Eugeni: baserri batetik ekarri diguten baberna gorria. -Xebastian eta Mariester: Heeeee!!! -Eugeni: benga, eskuk garbittu eta etorri bazkaltzera. Xebastian eta Mariester, eskuk garbitzera joan beharren dendara joten dia goxokik jatera. -Eugeni: eldualtzate do ze! -Mariesther: joe ama! tripako miñez no eta ezin dut babernik jan. -Xebastian: ni re bai ama, asko gosaldu dut eta tripa uandik bete betea dut. -Eugeni: ze, biek tripako miñak? -Bartolo: ba babernak jan behar dia haunditzeko, miño bueno tripako miñez bazaute geroxio jan ta kitto, ni oera sartzera noa siesta pixkot ittera. BASERRIN Mahai gañen atta kuluska itten ai da, ama ontzik garbitzen, Kattalin eta Peru ointokok jazten. -Peru: ama , Xebastian eta Mariester eldu dia gurekin jostaka ibiltzera, bagoz. -Maritxu: hartu al tzute berendua? -Kattalin: bai ama bai, hartu ttu talok.\nDendan berriz Eugeni umen berendua prepatzen ari da. -Eugeni: haber umek prepatu dizutet berendua, txolkotea, pastela batzuk eta goxoki bat edo beste, ala! sei poliki poliki izerdittu gabe gero hoztu itten zate ta. -Kattalin: jolin Peru uañe talok berentzeko, seguru Sebastian eta Mariesterek txokolatea dutela berentzeko.. -Peru: bai eta goxokik, guk urtean behin jaten ttunak. -Kattalin: bai, ta gaur tokatukoziu. -Peru: a bai? ta nola iñen du hori? -Kattalin: ba joko baten irabazita, haber ze gotzen ziun, heeee . -Peru: badakit! batuketak itten! ez, ez, ez ga oso onak, marrazten! eztare… -Kattalin: eta hartzen battu besotan eta buelta asko eta asko eman, maretuko dia eta orden aprostuko du txokoltea kentzeko. -Peru: hori ez al da zikin jokatzea? -Kattalin: ah! Badakit nola zen joko hori, berak makurtu ta gu gainera saltatu eta biatzak berak ikusi gabe esan behar du txorro, morro, …tallo, hola ez tzen, txorro, piko morro eztare, eztare. “eee señorita Eva nola zen? Miño launtza pixko bat behar du, gu nola betti beira eongo gan nik gona azpitik begiratuko dut eta zuek ze biatza altxatzen dun erakutsi niri, bale?” Ailetu dia Sebastian eta Mariaester, Kattalin eta Perurengana. -Xebastian: Jesus! gero ta urrutio gelditzen ga, jostaka ibiltzeko gok jonzkit. -Peru: lasai Sebastian gaurko jokon gu gehio nekatuko ga. -Mariester: ez tut sinisten ikusi gabe. Ze joko klase da ba? -Kattalin: gu betti beira gaudela zuek bizkar gainera saltatu eta gañen esan behar zute . eee nola zen? a bai! txorro morro…eta guk ze biatza patu zuten azertu behar du. -Xebastian: ba! Hori oso errasa da etzute bela bela azertuko. -Kattalin:edo bai apostu bat iñen du azertzen baldin badu zuen berendua guretzat -Mariesther: eta ez bazute azertzen? -Peru: ba gure berendua zuentzat. -Xebastian: ez, eskerrikasko miño bueno, jokatuko du.\nKattalin eta Peru makurtzen dia ta nahiko lanakin bestek bizar gainera iotzen dia. -Mariester: txorro, morro, piko, tallo, ke! Kattalinek gona azpitik begiratu eta azertu itten do... -Xebastian: hara! Nola da posible? -Mriester: jolin!uain berenduik gabe geldittu ga! -Peru: gabe ez, gurea hor zute, talo ta gazta, txarra al da? -Mariester: ona izan baliz ez zunuten gurea nahiko. -Peru: eske guk talo, esnea eta gaztainak ia ia egunero jaten ttu, eta zuek txokolatea, pastelak eta goxokik egunero jaten ttizute eta gainera nere amak esaten do hainbeste gozoki txarra dela gorputzantzat.. -Xebastian: a bai! Ordun zergatik ga gu zuek miĂąo listok? -Kattalin: zuek gu miĂąo listok? -Mariester: bai haber Peru, zembat da 2+2+4? -Peru: heeeeeeâ€Ś -Kattalin: haber Peru zembat da 2 pastela, 2 goxoki eta 4 regaliz? -Peru: zortzi! -Kattalin: ikusten? -Mariester: harrigarria! -Xebastian: dena den ia pasatu ziu berentzeko ordua eta itxetik oso urruti gaude, abitu beharko du Mariester. -Peru: zozte bai, nahi bazute bihar ibiliko ga beste joko baten. Mariester eta Sebastian bere itxera abisten dia eta iristen dianean DENDAN -Xebastian: ama,ama! Hau gosea ,zerda afaltzeko? -Eugeni: gaur porrupatata eta postretako gaztain errek. -Xebastian eta Mariesther: eeee?\n-Xebastian: nik gaur duan goseekin jango nuke baita artazopake! -Mariester: baita nik ere. BASERRIAN Kattalin eta Peru baserrira ailetzen dia goxoki guzik jan ta gero. -Maritxu: hemen al tzate. Jarri mahaian afaltzera goz ta. -Kattalin: egia esateko nik ez tut afaltzeko gorikan, tripako minez no ta. -Peru: ai! Nik ere tripako miña dut. -Joxe: Maritxu uste dut bi hoiek zizarekin daudela, miño lasai nik badut jarabe beltz lodi bat har zatela handik basoka haundi bat eta jongozkite tripako miñak erki. -Peru: ez,ez eztu zizareikan! -Kattalin: eskeeee…Xebastianen ta Mariesteren goxoki guzik jan ttu. -Maritxu: aaai! ze saten du beti etxe hontan gozokiri buruz? “Eta denak batera: Jan behar dela denatatik pixkot eta GOXOKIAK EZ DIRA TXARRAK BERE NEURRIAN JATEN BALDIN BADIRA” Eta bukatzeko argi guzik itzaltzen dira..\nGurasoek lehengo elikagaiei buruz eginiko antzerkia


Alternatiba ikusaraziz – Irunero\nPosted on 2018(e)ko maiatzak 17 by Irunero\nBidasoko ekonomia sozial eraldatzailearen inguruko jardunaldiak antolatu dituzte\nBi jardunaldi antolatu ditu Olatukoop ekonomia sozial eraldatzailearen sareak Irunen. Maiatzaren 12an izan da lehena, eta 18an egingo dute bigarrena. Euskal Herriko eta Kataluniako proiektu ezberdinen esperientziak ezagutu dituzte lehenengoan, hitzaldi sorta baten bidez. Maiatzaren 18an, berriz, esperientzia horiek Behe Bidasoara nola ekarri aztertuko dute, tailer batekin. 19:00etan izango da, Palmera-Montero gunean.\nEuskal Herriko mapa interaktiboa osatzen ari da Batura egitasmoa, ekonomia sozial eraldatzailearen printzipioen baitan lanean ari diren eragileak irudikatuko dituena. Behe Bidasoa eskualdean, Hiritik At kooperatiba izan du bidelagun. “Zortzi hilabete eman ditugu enpresak identifikatu eta haiekin elkarrizketak egiten”, azaldu du Iker Eizagirre Hiritik At-eko kideak. 40 enpresa inguru identifikatu dituzte, eta horietako 25ekin elkarrizketa sakonak egin dituzte. Balorazio positiboa egin dutela baieztatu du Iker Eizagirrek: “Oso pozik gaude, uste baino potentzial handiagoa ikusten dugulako gure eskualdean eredu ekonomiko alternatibo hau ezartzeko bidean”.\n“Uste baino potentzial handiagoa ikusten dugu gure eskualdean eredu ekonomiko hau ezartzeko bidean”\nIker Eizagirre, Olatukoop-eko kidea\nEkonomia egiteko modu horrek hiru jardunbide nagusi betetzen ditu. Alde batetik, barne demokrazia, langileak jarduera ekonomikoaren arduradun izatea. Bestetik, lurraldearekiko konpromisoa. Errentagarritasunaz harago, enpresa hartzen duen lurraldean ekarpen sozial bat egitea. Azkenik, konpromiso hori maila ekologikora ere eramatea, jarduera ekonomikoak eragiten dituen inpaktu ekologikoak gutxituz. “Identifikatu ditugun enpresek oso barneratuta dute lan egiteko modu hori. Orain, ikusi nahi duguna da ea gai garen printzipio horiek aglutinatzen dituen aterki komun bat sortzeko”, azaldu du Eizagirrek.\nTailer praktikoa egingo dute maiatzaren 18an\nMaiatzaren 12an egin dute jardunaldietako lehen saioa. Bertan, Kataluniako ekonomia sozialaren mapa osatu duen Pam a Pam ekimeneko kideak egon dira, alde batetik. “Duela lau urte inguru hasi ziren horretan, beraz, guk baino aurreratuago daramate prozesua”, aipatu du Iker Eizagirrek. Gainera, Olatukoop Euskal Herriko sarean parte hartzen duten proiektu ezberdinen esperientziak ere entzun ahal izan dituzte.\nMaiatzaren 18an, esperientzia horiek Euskal Herrira nola ekarri aztertuko dute. Tailer formatua edukiko du saioak, 19:00etatik aurrera, Palmera-Montero gunean. Lan taldeetan antolatuko dituzte parte hartzaileak, gai ezberdinak lantzeko: elkarlana, kooperazioa, inteligentzia kooperatiboa etab. Galdera ezberdinei erantzuna ematen ahaleginduko dira: “Nola sortu proiektu komunak enpresa guztiak indartzeko, nola eman ikusgarritasuna ekonomia egiteko modu honi, zein interkooperazio proiektu jar dezakegun martxan, jakintza kolektibo hori nola antolatu eredu berri hau egonkortzeko”.\nEkainaren erdi aldera ekimen “publikoago” bat egiteko asmoa dutela aurreratu du Iker Eizagirrek. Data eta formatua ez dituzte zehaztu, baina ekonomia sozial eraldatzailearen inguruan eskualdeak duen potentzialtasuna gizarteratzen ahaleginduko dira bertan. Argazki orokor bat egite aldera, Eizagirrek azaldu du lehen sektoreko enpresa asko dagoela, alde batetik: baratze kooperatibak, kontsumo elkarteak, haragi ekoizleak etab. Hirugarren sektorean, zerbitzu kulturalak, ikus-entzunezkoak, artea eta diseinua, arkitektura edo hirigintza zerbitzuak eskaintzen dituzten enpresak daude. Gehienak, hiru eta zortzi langile artekoak. Kooperatiben kasuan, ordea, bazkideen sare handiekin funtzionatzen dute.\nPosted in BerriakTagged alternatiba, ekonomia, jardunaldiak, olatukoop\nGazteekin hitzordua deitu du udalak


Katua harrapatzeko trikimailu azkarrak | Consumer\nKatua harrapatzeko trikimailu azkarrak\nAholku hauek felidoa ondo eskuilatzen lagunduko dute, altzari eta sofak ahalik eta ile gehien kendu beharrik gabe\nNola eskuilatu katua ondo? Truku azkar horiek felidoak hildako ile gehiena kentzen laguntzen du; bestela, altzari eta sofetan geratuko da. Gidari azkar batek gure lagun ilunari eskuilatzen lagunduko digu.\nHasteko, eskuila leuna. Ideia ona da arantza leuneko eta malguko eskuila batekin hastea, katuaren ilea azaletik akuratzeko. Leuntze horrek plazer handia ematen dio animaliei, masaje bat ematen baitio eta gorputzaren zirkulazioa estimulatzen baitu.\nIlajearen kontrako noranzkoan eskuilatzea. Ilea felotik kentzeko modurik onena ilajearen kontrako noranzkoan eskuilatzea da, hau da, isatsetik bururantz. Gero, ilea hazten jarraitu behar da, burua isatserantz.\nBeso metalikoen eskuila. Ile metalikozko eskuilek ile leunek baino askoz ile gehiago eramaten dute. Tresna hau funtsezkoa da komuna osatzeko eta katuaren ilajea osasuntsu mantentzeko.\nKorapiloak. Ilaje luzeko felidoak are konplexuago samarrak dira, ile libreetatik libratzeko. Animalia horietan, askotan, mantua korapilatu egiten da eta korapiloak eratzen ditu, batez ere, zahartzen direnean. Ile-nahasteek airea blokeatu egiten dute, eta larruazala behar bezala ez oxigenatzea eragozten dute. Eskuilatzea ez bada nahikoa kentzeko, laguntza eskatu behar zaio maskotaren ile-apaintzaileari.\nhigiene gatos-eu katuen osasuna pelo gatos-eu


Alaves, salbaziotik puntu bat gertuago Getaferekin berdindu ostean (0-0) | Kirolak | Naiz\nAlavesek puntua erdietsi du Getaferen aurka eta aurkitzen den egoera makala kontuan hartuta eta VAR-ak 86. minutuan Getaferen gola baliogabe eman duelako, ontzat jo beharko du golik gabeko berdinketa. Salbaziotik puntu bat gertuago dago baina oraindik ez du lortu helburua bere osotasunean. [Neurketaren xehetasunak].\nAne URKIRI|2020/07/13 Eguneratua:\nJorge Molina Lucas Perezek area barrura bidalitako erdiraketa erdiraketa bat urruntzen. (Jaizki FONTANEDA / FOKU)\nDuela bi jardunaldi Eibarko entrenatzaile Mendilibarrek onartu zuen Eibar eta Leganesen arteko norgehiagoka ikusteko ordaintzea lastima bat litzatekeela, bi taldeek erakutsitako maila kaskarrarengatik. Bada, Alaves eta Getaferen arteko lehiagatik ordaintzea ere gehiegitxo zatekeen. Geldialdiaren osteko neurketak zalerik gabe jokatzea, beraz, alde batetik, albiste ona dela esan genezake.\nUrduritasun gehiegirekin aritu dira bi taldeak. Biek ala biek zituzten helburu garrantzitsuak betetzeko, urrats handia emateko aukera zeukaten astelehen honetan garaipena erdietsiz gero baina, era berean −irabazteko asko daukazunean gertatzen den legez−, galtzeko ere asko zeukaten, batez ere Alavesek.\nHorregatik, hain zuzen, hartu arnasa hain zakon VAR-ak Getaferen gola baliogatu duenean. 86. minutuan Durok egin du gola eta kolpe latza zatekeen etxeko taldearentzat.\n88'⏱ | 0-0\n📺 ¡LO ANULA tras consultar el 𝗩𝗔𝗥!\n#⃣ #AlavésGetafe #GoazenGlorioso pic.twitter.com/86bYqEKNrz\n— Deportivo Alavés (@Alaves) July 13, 2020\nMallorca eta Leganes hain gertu izanda −hiru puntura− porrot batek asko gaiztotuko luke talde gasteiztarraren egoera. Puntu batekin ez du gehiegirik konpontzen baina aspaldiko partez porroten dinamika alde batera uztea lortu du orain Lopez Muñizek gidatzen duen taldeak.\nCucurellak lehen zatiaren azken ondarrean izan duen gol aukera izan da neurketa guztian nabarmendu daitekeen jokaldi bakarra. Zutoinarekin topatu da bete-betean, eta gaitz erdi!\nGainontzean, ez batak ez besteak ez dute lortu baloiaren jabetzari jarraikortasuna ematea. Jokalariak elkar trabatu dira, falta gehiegi egon dira −batez ere lehen zatian− baina ez dute gol aukerarik sortu baloi geldien jokaldietan. Jokoz kanpoko ekintzak ere nabarmenak izan dira. Alavesen aldetik Edgar hiru jokalditan kokatu da jokoz kanpoko egoeran −Getaferen lerroa aurreratua egotearen ondorez−, hasiera batean hau saihestea zaila ez zirudien arren.\nManu Garcia hasierako hamaikakoan egoteak animoz bete du taldea neurketaren fase askotan. Bigarren zatiaren hasieran taldekideak hauspotzeaz arduratu da kapitaina eta ziur zaleek esketzen dutela konpromisoz betetako jarrera hori, zenbait jokalarietan hau zalantzagarria denean.\nEsaterako, Lopez Muñizek bigarren aldiz jarraian deialditik kanpo utzi zuen Aleix Vidal arrazoi teknikoengatik. Dena dela, arraro egiten da Edgar jokatzen ari den minutu kopurua −hasieratik aritu da azken bi neurketetan eta Getaferen aurka ia neurketa osoa jokatu du−, Borja Sainzek ilusioa gainezka duenean. Leioako jokalaria 89. minutuan zelairatu da Perezen ordez.\nBeste behin, hiru zutoinen artera jaurtiketarik egin gabe bukatu du neurketa Gasteizko taldeak, eta orotora bi egin ditu. Real Madrilen aurka freskotasun gehiago erakutsi zuten baina astelehen honetan azken partiden bidera itzuli dira babazorroak. Beraz, ondoriozta daiteke puntua ontzat eman dutela, konponbidea suposatu ez duen arren. Fase berri honetan neurketaren bat irabazi nahi baldin badu asko hobetu beharko dute gelditzen diren egun apur hauetan.\nOstegunean Betisen aurka arituko da Sevillan eta gainontzekoek egiten dutenaren arabera −Leganes eta Mallorcak galduz gero− porrot batekin ere salbatuta legoke Alaves.